Forum o Forumima » Završeni pregledi » Vondy Serbia!\n1 Vondy Serbia! on Mon Aug 02, 2010 11:21 pm\nIme foruma: Vondy Serbia!\nOpis: Forum o bivsim clanovima Rbd-a Dulce Mariji i Cristopheru Uckermannu.\nKolika je starost foruma: 13 avgusta ce 2 god\n2 Re: Vondy Serbia! on Tue Aug 03, 2010 8:46 am\nStavljeno na listu cekanja! Ako zelis ja cu uraditi pregled.\n3 Re: Vondy Serbia! on Tue Aug 03, 2010 12:17 pm\n4 Re: Vondy Serbia! on Tue Aug 03, 2010 12:59 pm\nPregled za Vondy Serbia forum\nAktivnost: Napisali ste da će forum pa za nekih 10 dana da napuni dve godine, pa meni se iskreno ne sviđa aktivnost za te dve godine, mislim da je to moglo mnogo bolje, ajde znam da članovi se teško dovlače, pa to baš i neću toliko kritikovati, ali broj postova je mogao mnogo bolji da bude, aktivirajte članove malo, organizujte neka takmičenja i slično.\nIzgled:Izgled foruma mi se sviđa, lepe su boje, logo je predivan, jedino mi se ikonice ne sviđaju baš nešto, mogli ste neke bolje i neutralnije slikice da izaberete i trebala vam je veličina biti negde oko 40x40 ili 50x50, tačnije oblik ikonice mi se ne sviđa. Al ok, nema veze, to mi toliko nije ni važno, jer ostatak look-a ne je očarao, tako da ću tu dati maksimalnu ocenu.\nBoje: Boje su lepo uklopljene, nije ništa monotono, sve je lepo, ništa preterano niti kič, u svakom slučaju stvarno lepo izgleda.\nSlike:Slike su lepo uklopljene, nema ih nešto puno, ali logo nije prazan, što je najbitnije. Lepo su isečene slike. Sve pohvale i maksimalna ocena.\nSkripte/bagovi: Ništa nisam primetila.\nDužina indeksa: Dužina indexa je sasvim ok, jedino što ste mogli da onaj pdf "Žurka" obrišete, pošto tamo se ništa ne piše, pa je sasvim ne potrebno, ali ostatak indexa je sasvim ok. I da, pdf ono za goste po meni je sasvim ne potrebno.\nPravila i broj članova Tima: Imate 3 admina, 1 moda i 1 dizajnera. Sasvim su vam dovoljna 2 admina, onog trećeg, koji je manje aktivniji prebacite u modove. 1 moderator je malo. 1 dizajner je sasvim ok. Pravila su kratka,jasna ali vidim da ne korisite latinična slova što mi se ni malo ne sviđa.\nGramatika i pravopis: Gramatika vam je koliko toliko ok, pravopis je ok, jedino ne koristite latinična slova, što mi se ne sviđa, jer forum mi više deluje profesionalno kada se ona koriste, zbog toga ocena neće biti visoka.\nBroj članova: 543 člana za skoro dve godine nije baš nešto, al s obzirom da je jako teško dovući članove danas, neću nešto preterano oko toga cepidlačiti. Više reklamirajte i šaljite reklame u neke časopise, vršite razmene i slično.\nBroj poruka i tema: Imate oko 84800 poruka, ne baš tačno ali blizu, i više od 3500 tema, što je ok, ali s obzirom na starost ovo je moglo da bude mnogo mnogo bolje. Potrudite se malo više, aktivirajte članove, delite nagrade, organizujte razna takmičenja i slično.\nSpam: Nisam primetila baš nešto preterano.\nUKUPNO BODOVA: 75/100\nOcena je sasvim ok, pokušajte da poradite na aktivnosti više, jer na tome ste i izgubili bodove, možda sam bila malo stroga al ne zamerite. Sledeći put će biti sigurno bolja ocena.\n5 Re: Vondy Serbia! on Tue Aug 03, 2010 1:01 pm\n6 Re: Vondy Serbia! on Tue Aug 03, 2010 1:31 pm\npa dobro ok je.. uglavnom oko istih stvari smo dobijali kritiku.. popravicemo se..\nali ok.. hvala ti..\n7 Re: Vondy Serbia! on Wed Aug 04, 2010 10:17 am\n8 Re: Vondy Serbia!


Ovaj program je namenjen održavanju pravilnog rada sistema i jedan je od najboljih softverskih rešenja namenjenih za popravku i održavanje performansi sistema. Fix-It Utilities sadrži mnogobrojne alate i funkcije koji zajedno čine celinu čiji je zadatak popravka i održavanje sistema. Ovaj program prednjači u različitim aspektima uključujući i njegove bezbednosne karakteristike, jednostavno korišćenje kao i alate za održavanje i čišćenje računara. Fix-It Utilities nudi još mnogo dodatnih opcija za popravljanje registra koje nećete naći u većini sličnih softverskih rešenja za održavanje sistema.\nOpširnije: Fix-It Utilities 12 Professional\nF-Secure Anti-Virus je jedan od najboljih softverskih rešenja kada je u pitanju zaštita računara. Ovaj softver se uvek nalazi u samom vrhu na top listama najboljih antivirusa. Sa naprednom tehnologijom zaštite i mnogobrojnih dodatnih integrisanih bezbednosnih funkcija, ovaj antivirus štiti računar od virusa, spyware-a, crva i trojanaca. Takođe poseduje i zaštitu od pretnji koje dolaze putem e-maila, kolačića u web pretraživačima i svih zlonamernih programa koji pokušavaju da se integrišu u sistem putem sistemskog registra.\nOpširnije: F-Secure Anti-Virus 2013\nAVG je antivirus koji je već daleko poznat na internetu po svojim dobrim karakteristikama kada je u pitanju zaštita računara od potencijalnih pretnji kao što su virusi koji mogu izazvati velike probleme u svakodnevnom radu računara, a samim tim ostaviti i mnogobrojne posledice po sistem. Svugde na internetu možete videti činjenice da je AVG uvek među najpopularnijim softverskim rešenjima za zaštitu sistema.\nOpširnije: AVG Anti-Virus 2013\nHome & Landscape Design Premium 17\nUz ovaj program možete dizajnirati enterijer i eksterijer svojg budućeg doma. Pored glavnog objekta tu su i mogućnosti kreiranja i dizajna dvorišta i terasa. Program uključuje veliki skup funkcija za dizajn kuća, a tekođe i pregled ambijenta u 3D sa kretanjem kroz prostor. Tu je i veliki broj alata za dizajn kao i ogromna biblioteka sa modelima i sličnim resursima za gradnju i uređivanje prostora.\nOpširnije: Home & Landscape Design Premium 17\nOvaj program će Vam pomoći da zamislite kako će Vaš budući dom ili projekat izgledati. Ovaj softver pruža alate za dizajn kuća kako eksterijera tako I enterijera. Program sadrži sve potrebne elemente za dizajn dnevnih boaravaka, spavaćih soba, kupatila I kuhinja. Home Designer Suite omogućava različite preglede kreiranog objekta kao što je 3D pregled ambijenta ili građevinski projekat. Home Designer Suite je savršen softver sa kojim ćete moći da dizajnirate kuću iz Vaših snova!\nOpširnije: Home Designer Suite 2014\nSystem Mechanic Professional 10 je program koji ima veoma dobar skup funkcija za održavanje sistema. Ovaj program ima specijalne funkcije za analizu koje mu pomažu da dođe do potencijalnih grešaka u sistemu koje treba rešiti. Takođe ovaj program ima i PC Health Gadget koji u realnom vremenu prikazuje status sistema. Neke od naprednih funkcija ovog programa mogu biti malo teže za razumevanje prosečnom korisniku pa se ovaj program smatra nešto komplikovanijim za korišćenje.\nOpširnije: System Mechanic Professional 10\nReplay Media Catcher 4 je program za preuzimanje audio i video sadržaja sa interneta. Ovaj program je najbolji download softver za skidanje video sadržaja. Interfejs je organizovan i poseduje sveobuhvatne opcije za skidanje. Sa ovim programom bićete u mogućnosti da zakažete snimanje nekog sadržaja u određenim vremenskim intervalima u toku dana.\nOpširnije: Replay Media Catcher 4\nAdvanced System Optimizer je danas jedan od najboljih softverskih rešenja kada je u pitanju održavanje i poboljšanje performansi računara koji koriste Windows operativni sistem. Ovaj program popravlja greške koje se pojavljuju u registru prilikom svakodnevnog korišćenja sistema računara, ali ne samo to, ovaj program takođe štiti i vašu privatnost i optimizuje sistemske procese koji stvaraju zastoje u radu sistema. Ovaj program ima jednostavan interfejs sa dosta mogućnosti, a pritom je praktičan, razumljiv i funkcionalan. Ako Vaš računar ima problema u radu koje sami ne možete da rešite, onda je Advanced System Optimizer pravo rešenje za Vas!\nOpširnije: Advanced System Optimizer\nPanda Antivirus Pro je uvek rangiran među najboljim softverskim paketima namenjenim zaštiti računara od virusa i sličnih pretnji. Panda je inače uvek dobro rangiran kada je u pitanju čista antispyware zaštita. Panda Antivirus Pro ima elegantan i intuitivan interfejs sa sveobuhvatnim podrazumevanim podešavanjima i bogatim bezbednosnim karakteristikama i ono što je najvažnije, ovaj antivirus efikasno čuva Vaš računar od spyware, virusa, rootkits i sl. Uz Vašu dozvolu Panda anonimno prikuplja podatke o problemima sa virusima sa kojima se susreće Vaš računa, zatim te podatke šalje u glavnu bazu koja može poslužiti za unapređenje samog softvera i naredne verzije baze virusa.\nOpširnije: Panda Antivirus Pro 2013\nAvast Free Antivirus je jedan od veoma popularnih besplatnih antivirusnih softverskih aplikacija sa preko milion preuzimanja instalacije svake nedelje. Avast Free Antivirus je svakako jedan od najboljih besplatnih antivirusa i u većini slučajeva je bolji od većeg dela konkurencije. Višegodišnji korisnici i profesionalni kritičari se podjednako slažu da je Avast Free Antivirus bezbedan, profesionalan i lak za korišćenje. Avast je dostupan na 41 jeziku uključujući i srpski.\nOpširnije: Avast Free Antivirus


Crna Gora će Srbiji predložiti zajedničku gradnju auto-puta – Bankar.me\n3 weeks ago Članci, CRNA GORA, REGION, SVE VIJESTI Leave a comment\nBojanić kaže da će predložiti svom kolegi. ministru građevinarstva, saobraćaja i infrastrukture u Vladi Srbije Tomislavu Momiroviću da dvije države zajednicki konkurišu za sredstva za završetak autoputa od Beograda do Bara.\nBojanić je to najavio u izjavi za Tanjug na početku dvodnevne zvanične posjete Beogradu.\n“Crna Gora i Srbija su svakako povezane ekonomski, a da bi to pospješili potrebno je izgraditi infrastrukturu, željezničku i drumsku. Mi smo prvu dionicu autoputa Bar-Boljare priveli kraju na relaciji Smokovac-Mateševo. Taj 41 kilometar, što je najteža dionica kroz Crnu Goru završen je sa 92 procenta, ali je bilo dosta kašnjenja u realizaciji”, naglasio je Bojanić.\n“Na kraju smo ipak napravili novi dogovor, i oni su se obavezali do 30. novembra završe ovu dionicu”, rekao je crnogorski ministar kapitalnih investicija, prenio je Tanjug.\nPodsjetio je da su radovi finansirani kreditom EXIM banke Kine i rekao da očekuje produženje rokova realizacije kredita, jer su uslovi njegovog korišćenja poremećeni zbog kašnjenja radova.\n“Prema prvobitnom ugovoru kada je počelo izvođenje radova, trebalo je da dvije godine mi koristimo taj autoput i naplaćujemo putarinu kako bismo mogli da otplaćujemo kredit, a evo dvije godine se kasni, ušli smo u zonu da bi trebalo da plaćamo autoput, a nijesmo ga završili”, objasnio je Bojanić.\n“To nam je toliko važno da ću sjutra imati razgovore sa ministrom Momirovićem, jer ostaje u Srbiji dionica od Požege do granice s Crnom Gorom, stotinjak kilometara. U CG od Mateševa kad se završi ostaće nekih sedamdesetak kilometara i jedna od ideja je da sjutra otvorimo tu temu, da li možemo zajednički da konkurišemo pred evropskim fondovima, ili nekiim drugim da to predstavimo kao zajendički projekat i da tražimo finasiranje”, rekao je crnogorski ministar.\nBojanić je dodao da Crna Gora želi i završetak modernizacije pruge Beograd-Bar, prije svega zbog barske luke s kojom vlada susedne zemlje, kako kaže, ima ozbiljne planove.\n“Pruga u zaleđu ima Luku Bar koja je jedan od najvrednijih crnogorskih resursa. Sa njom imamo značajnih planova, i uz to ide želježnička pruga koja je u dosta lošem stanju, i to je takođe jedan od prioriteta za finansiranje iz Fonda za Balkan iz Evropskog investicionog plana. Vidjećemo da i rekontrukciju kompletne pruge radimo zajednički”, rekao je Bojanić.\nPOJMOVIAutoput autoput bar - boljare Mladen Bojanić\nPrevious Stopa nezaposlenosti dostigla 23,8 procenata\nSljedeći Wall Street skliznuo s rekorda, azijski indeksi porasli


Dvostruki aršini sarajevske čaršije - princip.news\nDvostruki aršini sarajevske čaršije\n“O glavi možda i može da se pregovara, ali o obrazu, ko ima obraza, ne može“.\nSarajevo i Istočno Sarajevo su već odavno dva samo geografski povezana prostora i ništa više od toga. Političko Sarajevo već godinama radi na tome i koristi svaku priliku da ponizi svaku srpsku žrtvu i opravda zločine koje su činili pojedinci/grupe iz tzv. Armije RBiH. Pečat na ovu konstataciju stavilo je Gradsko vijeće Sarajeva, na čelu sa gradonačelnicom Benjaminom Karić, koje je sa 20 glasova ZA, jednim protiv i 4 suzdržana, usvojilo odluku o podizanju spomen-obilježja Kazani, koji je upućen na prijedlog gradonačelnice Karić.\nSvako ko medijski sadržaj doživljava više od samog naslova primjetiće kako se u prijedlogu teksta koji treba da stoji na samom spomen-obilježju NE NAVODE POČINIOCI ZLOČINA, iako je za ovaj zločin osuđeno 14 vojnika tzv. Armije RBiH pod komandom Mušana Topalovića Cace. Podsjećanja radi, u Sarajevu se na nekoliko mjesta nalaze table na kojima se užasnim natpisom „Srpski zločinci“ etiketira jedan cijeli narod.\nDakle, u Sarajevskoj nahiji dozvoljeno je etiketirati cijeli jedan narod ali samo ako se radi o Srbima. Koliko god Istočno Sarajevo ima snage i želje, inicijativa i pokušaja da pruži ruku, Sarajevo to uporno odbija i samo produbljuje svaku moguću krizu ostavljajući mladim generacijama teško breme prošlosti.


PREDLOG ZAKONA O IZMENAMA I DOPUNAMA ZAKONA O MIRNOM REŠAVANJU RADNIH SPOROVA: Cilj je da se kroz proširenje nadležnosti individualnih i kolektivnih radnih sporova, uvođenje mogućnosti zaključenja sporazuma u individualnim sporovima, produženje rokova i praćenje rezultata rada kroz statističku obradu podataka o vrsti i načinu okončanja spora, dodatno afirmiše ovaj način rešavanja spora\nOblast mirnog rešavanja radnih sporova uređena je Zakonom o mirnom rešavanju radnih sporova ("Sl. glasnik RS", br. 125/2004 i 104/2009 - dalje: Zakon).\nVišegodišnja primena Zakona ukazala je na mnoge probleme u praksi, zbog kojih treba unaprediti oblast mirnog rešavanja radnih sporova i dodatno afirmisati rad Republičke agencije za mirno rešavanje radnih sporova.\nCilj Predloga zakona o izmenama i dopunama Zakona o mirnom rešavanju radnih sporova je da se kroz proširenje nadležnosti individualnih i kolektivnih radnih sporova, uvođenje mogućnosti zaključenja sporazuma u individualnim sporovima, produženje rokova i praćenje rezultata rada kroz statističku obradu podataka o vrsti i načinu okončanja spora, dodatno afirmiše ovaj način rešavanja spora.\nOdredbe o kolektivnim radnim sporovima neophodno je uskladiti sa praksom i potrebama tako što će se proširiti definicija kolektivnih radnih sporova koji mogu da se rešavaju mirnim putem. S tim u vezi sporovi u vezi sa ostvarivanjem prava na utvrđivanje reprezentativnosti sindikata kod poslodavca i utvrđivanje minimuma procesa rada smatraće se kolektivnim radnim sporom. Potrebno je dodatno pojasniti neprecizne odredbe oko kolektivnih sporova koji se odnose na primenu kolektivnih ugovora. Neophodno je dopuniti odredbe koje se odnose na strane u kolektivnom sporu, jer postojeći Zakon pod stranom u kolektivnom sporu smatra učesnike kolektivnog ugovora, odnosno poslodavca, sindikat, zaposlenog ili predstavnika zaposlenih - u odnosu na primenu kolektivnog ugovora ili opšteg akta i ostvarivanje kolektivnog prava, u skladu sa zakonom. Međutim, u praksi se kao strane javljaju štrajkački odbor i osnivač za javna preduzeća i javne službe.\nPotrebno je uskladiti odredbe o individualnim radnim sporovima koji se rešavaju mirnim putem sa praksom i potrebama tako što će se proširiti nadležnost sa isplate minimalnih zarada na isplate zarade odnosno plate, naknade zarade odnosno plate bez obzira na visinu, kao i na isplatu drugih primanja u skladu sa zakonom, kolektivnim ugovorom, pravilnikom o radu i ugovorom o radu.\nTakođe, potrebno je dopuniti i pojasniti osnovna načela mirnog rešavanja radnih sporova, tako što će se u Zakonu jasno definisati nezavisnost i nepristrasnost miritelja i arbitara u toku postupka mirnog rešavanja radnog spora.\nDelokrug Republičke agencije za mirno rešavanje radnih sporova je potrebno precizirati i proširiti u skladu sa stečenim iskustvom i novom praksom i dopuniti sa nadležnošću organizovanja obuka za miritelje i arbitre. Takođe u praksi se javlja problem legitimisanja miritelja i arbitara zbog nepostojanja jasnog pravnog osnova da im se izdaju službene legitimacije, te je potrebno u zakonu dati pravni osnov za to.\nŠto se tiče samog postupka, rok koji druga strana u sporu ima da se izjasni na predlog o mirnom rešavanju radnih sporova od tri dana u praksi se pokazao previše kratak, te je taj rok bilo potrebno produžiti.\nTakođe, ako strane u sporu sporazumno ne odrede miritelja odnosno arbitra u zakonu nije propisano na koji način i kojim aktom ga direktor određuje, te je neophodno to pojasniti i dati jasan pravni osnov.\nVažeći Zakon o mirnom rešavanju radnih sporova je neprecizan u pogledu preventivne uloge miritelja radi sprečavanja nastanka spora, pa je potrebno definisati i precizirati zakonske odredbe u tom pogledu kako bi se posebna pažnja poklonila preventivnoj ulozi miritelja radi sprečavanja nastanka spora prilikom kolektivnog pregovaranja.\nZakon nije dovoljno jasan u pogledu roka za podnošenje predloga u delatnostima od opšteg interesa i gde postoji obaveza obezbeđivanja minimum procesa rada gde je propisan rok od tri dana, što stvara probleme jer u rok ulaze i neradni dani, te je to potrebno izmeniti.\nZakon je nedovoljno precizan u pogledu postupka mirenja te je neophodno precizirati i pojasniti sam postupak mirenja, kako rokove, tako i način na koji miritelj može da da preporuku o mirnom rešavanju radnog spora. Važeći Zakon propisuje da ako strane u sporu prihvate preporuku, zaključuju sporazum o razrešenju spora, a ako je predmet spora kolektivni ugovor, sporazum postaje sastavni deo kolektivnog ugovora. Ukoliko predmet spora nije kolektivni ugovor, onda sporazum ima snagu izvršne isprave. Ove odredbe stvaraju mnogo problema u primeni, te ih je potrebno izmeniti. Važećim Zakonom je propisan rok za okončanje kolektivnog radnog spora od 30 dana od dana otvaranja rasprave. Međutim, u praksi je često taj rok kratak, te predstavlja ograničenje u postupku mirnog rešavanja spora. Bilo je potrebno produžiti ovaj rok, a da se ne ugrozi efikasnost postupka.\nPo pitanju arbitraže u Zakonu nisu dati dovoljno jasno rokovi u pogledu zakazivanja prve rasprave te je i to potrebno precizirati. Takođe, u postojećem Zakonu održavanje rasprava u svim sporovima je javno, a s obzirom da sporovi povodom diskriminacije i zlostavljanja na radu često sadrže osetljive podatke bilo je potrebno da se u ovim sporovima isključi javnost.\nImajući u vidu da je osetno proširena nadležnost u individulnim sporovima bilo je potreno uvesti mogućnost angažovanja veštaka, a da to ne povećava troškove postupka.\nPraksa je pokazala vezano za okončanje postupka pred arbitrom da je bilo potrebno omogućiti da se postupak pred arbitrom okonča sporazumom strana u sporu, ili u slučaju kada arbitrar proceni da je postupak nemoguć, da okonča postupak.\nTakođe, kod sporova koji se odnose na zlostavljanje i diskriminaciju na radu bilo je potrebno pronaći takvo rešenje koje bi kod ovih sporova zadržalo duh mirnog rešavanja radnog spora, a koje bi zadovoljilo sve strane u sporu.\nPrilikom izbora miritelja i arbitara bilo je potrebno uskladiti uslove u pogledu stručne spreme sa posebnim zakonima koji regulišu ovu oblast. Takođe je potrebno produžiti rok od 15 dana za izbor miritelja i arbitara, a koji je propisan važećim Zakonom. Ovo iz razloga usaglašavanja sa posebnim propisima koji se odnose na obavezu organa da po službenoj dužnosti, u skladu sa zakonom, vrši uvid u podatke o činjenicama neophodnim za odlučivanje o kojima se vodi službena evidencija, te da ih pribavlja i obrađuje.\nU cilju normiranja poželjnog ponašanja miritelja i arbitara bilo je potrebno stvoriti pravni osnov za donošenje etičkog kodeksa.\nZbog svega navedenog, neophodno je proširiti nadležnosti za rešavanje kolektivnih i individualnih radnih sporova kako bi se veći broj sporova mogao rešavati mirnim putem i time rasteretili sudovi.\nCilj Predloga zakona je pre svega dalje unapređenje zakonodavnog okvira u ovoj oblasti što podrazumeva:\nstvaranje zakonodavnog okvira u kome će se pojačati uloga Republičke agencije za mirno rešavanje radnih sporova kako bi se što više individualnih i kolektivnih radnih sporova rešilo na miran i efikasan način;\nsmanjenje broja radnih sporova koji se vode pred sudovima i njihovo rasterećenje;\nunapređenje socijalnog dijaloga;\nušteda sredstava koja se finansiraju iz budžeta;\nunapređenje uslova za rad miritelja i arbitara;\nunapređenje rada i postignutih rezultata miritelja i arbitara;\nkomunikacija sa socijalnim partnerima, saradnja sa sindikalnim organizacijama i udruženjima poslodavaca;\nuspostavljanje mehanizama za izveštavanje o ishodima postupaka izvršenja konačnih rešenja miritelja i arbitara.\nZakon o izmenama i dopunama Zakona o mirnom rešavanju radnih sporova odnosi se na sve poslodavce i zaposlene, Takođe, odnosi se i na sindikate ovlašćene predstavnike zaposlenih, štrajkački odbor, osnivače za javna preduzeća i javne službe.\nU smislu važećeg Zakona, pod individualnim radnim sporom podrazumevaju sporovi između poslodavca i zaposlenih povodom diskriminacije i zlostavljanja na radu, otkaza ugovora o radu i ugovaranja i isplate minimalne zarade, sporovi povodom pojedinačnih prava utvrđenih kolektivnim ugovorom, drugim opštim aktom ili ugovorom o radu - naknada troškova za ishranu u toku rada, naknada troškova za dolazak i odlazak sa rada, isplata jubilarne nagrade, isplata regresa za korišćenje godišnjeg odmora. Pod kolektivnim sporovima podrazumevaju sporovi između učesnika u zaključivanju kolektivnog ugovora u skladu sa zakonom, odnosno poslodavac, sindikat, zaposleni ili predstavnik zaposlenih - u odnosu na primenu kolektivnog ugovora ili opšteg akta i ostvarivanje kolektivnog prava, očigledno je da je znatno veći broj individualnih i kolektivnih radnih sporova koji se javljaju u praksi i na koje će uticati rešenja zakonu.\nNajčešći korisnici usluga Agencije su poslodavci i sindikati iz realnog sektora kao i javnih preduzeća. Učesnici u sporovima pred Agencijom su predstavnici reprezentativnih sindikata kako na republičkom nivou tako i na nivou grane, grupe, podgrupe i delatnosti. Pored toga, zakonska rešenja će biti i od značaja i za Uniju poslodavaca Srbije i njeno članstvo, kao i druga udruženja poslodavaca u skladu sa zakonom.\nPredložena rešenja će doprineti bržem i jednostavnijem pristupu rešavanju kolektivnih radnih sporova za sindikate i poslodavačka udruženja, kao i individulanih sporova za sve zaposlene u Republici Srbiji koji će imati unapređen alternativni institucionalni okvir za rešavanje radnih sporova. Takođe, navedene izmene u pogledu proširivanja nadležnosti kod kolektivnih i individualnih radnih sporova će omogućiti veći broj postupaka i dodatno rasterećenje sudova.\nPosebno je važno napomenuti da kroz preciznije određenje rokova i pravila postupka i miritelji i abitri će imati koristi i predložena rešenja će doprineti njihovom efikasnijem radu u realnom vremenskom okviru.\nEfekti predloženih rešenja na subjekte regulacije, za sindikate i poslodavce, će posebno doći do izražaja u pogledu sporova povodom ostvarivanja prava na utvrđivanje reprezentativnosti sindikata kod poslodavca kao i sporova povodom utvrđivanja minimuma procesa rada u skladu sa zakonom.\nIzvor: Iz Obrazloženja Predloga zakona, 08.01.2017.


Priprema li Microsoft gamerima ponudu koja se ne odbija? Novi Xbox mogao bi biti jeftiniji od PS5\nSlužbeno nema nikakvih informacija o cijenama nove generacije konzola, no posljednje glasine posebno su zanimljive...\nHrvoje Jurman | 11.05.2020. / 14:50\nPrije nego je izbila koronakriza bilo je gotovo sigurno da novu generaciju Microsoftove i Sonyjeve konzole možemo očekivati krajem ove godine. Iako su se s vremenom pojavile glasine kako bi se početak prodaje mogao odgoditi za koji mjesec, službenih informacija nema te se gameri i dalje nadaju kako će kao božićni poklon dobiti Xbox Series X ili PlayStation 5.\nXbox Series X: Ovo je Microsoftova igraća konzola nove generacije\nOsim što nije poznat datum početka prodaje, nije poznata još jedna, za mnoge i presudna stvar - cijena novih konzola. Dok ona ne bude službena, ostaju nam samo glasine, a neke od posljednjih neslužbenih informacija kažu da u Microsoftu imaju prilično agresivan plan koji se neće svidjeti Sonyju, ali hoće gamerima. Naime, po cijenu početnih gubitaka, žele stvoriti veliku korisničku bazu koja bi im se naknadno isplatila jer bi zarađivali prodajom igara i pretplatom na servise.\nAko su informacije objavljene na mreži istinite, ekipa iz Microsofta namjerava čekati Sony i njihovu objavu cijene PlayStationa 5, koja bi prema nekim ranijim predviđanjima trebala iznositi 500 dolara. Ako se to zaista i dogodi i Sony objavi cijenu od 500 dolara, Microsoft bi ubrzo nakon toga mogao objaviti cijenu svoje konzole, a ona bi iznosila - 400 dolara. Govoreći o Microsoftu i kada će objaviti cijenu novog Xboxa, analitičar Michael Pachter iz Wedbush Securitiesa rekao je: Vrlo vjerojatno u studenom, vrlo vjerojatno 400 dolara i fanovi će dobiti jako puno za svojih 400 dolara.\nGameri se trebaju "pripremiti na najgore": Hoće li se zbog koronavirusa odgoditi prodaja PlayStationa 5 i novog Xboxa?\nS njim se slaže još jedan poznavatelj tržišta videoigara, veteran ove industrije Peter Moore koji je bio dio Microsoftova tima tijekom razvoja Xboxa i Xboxa 360. On smatra da je Microsoft trenutačno u odličnoj poziciji što se tiče tržišne vrijednosti i cijene dionica te bi mogli iskoristiti situaciju i s nižom cijenom osvojiti što veći dio tržišta. Ponavljamo, riječ je o glasinama s kojima se možemo zabavljati dok ne saznamo službene informacije, a za najbolji scenarij za ljubitelje videoigara bio bi upravo rat cijenama u kojem bi obje kompanije predstavile svoje konzole po nižim cijenama.\nIzvor: Tom`s guide\nxbox serises X


Šta nosi novo poskupljenje struje u BiH? | BiH | Al Jazeera Balkans\nAktuelno povećanje cijena električne energije oživljava tezu da smo opet žrtve borbe između rada i kapitalaAl Jazeera\nNije potrebno mnogo znanja da bi se zaključilo da budžetska Bosna i Hercegovina guši tržišnu Bosnu i Hercegovinu. Loši strategijski potezi koje su vukle prethodne vladajuće strukture došli su na naplatu.\nNakon što je najavljeno još jedno povećanje cijene električne energije, građani su suočeni s paradoksom. Dok u Japanu uvećanje troškova kvaliteta proizvoda dovodi do smanjenja troškova proizvodnje, u Bosni i Hercegovini uvećanje cijene električne energije dovodi do povećanja troškova života.\nNije potrebno mnogo znanja da se ovaj paradoks razazna i postavi u kontekst životnog standarda stanovništva koji je u periodu tranzicije dobio odlike potrošačkog mentaliteta u kojem je etiku rada zamijenila etika trošenja.\nTo društvo danas troši dvostruko više nego što zarađuje. Da nema sredstava koja pristižu iz dijaspore, koju sasvim sigurno možemo okarakterisati kao najvećeg investitora koji spašava ekonomiju naše zemlje, zaista bi bilo teško osigurati uveliko poljuljanu finansijsku stabilnost zemlje.\nJedni će okarakterisati da odluka Elektroprivrede BiH da poveća cijene električne energije predstavlja hir, drugi da ta odluka predstavlja uvod u kreiranje socijalnih programa koji su nužni zarad reformskog puta koji već dugo nema alternativu. Međutim, očito je da ni jedni ni drugi nisu upravu. Elektroprivreda BiH je u proteklom periodu prihvatila velike obaveze.\nNajveću obavezu je preuzela potpisivanjem Ugovora o vođenju poslova između preduzeća Elektroprivreda BiH, kao vladajućeg društva, i sedam rudnika u Federaciji BiH, kao zavisnih društava, prije pet godina, temeljem čega je formiran Koncern.\nPotpisivanjem tog ugovora osiguran je kompletan poslovni ambijent, odnosno date su upute kako će dalje u okviru koncerna raditi Elektroprivreda. Jedna od najvećih obaveza proistekla iz tog Ugovora je ulaganje u tehnološku modernizaciju i poboljšanje uvjeta u rudnicima koji su odveć hronični gubitaši. Samo za primjer, lani su rudnici uglja u ukupnom bilansu iskazali gubitak od 55.101.115,16 KM, što je za 36 posto više nego u 2012. godini.\nRudnici uglja u sastavu Koncerna EP BiH su iskazali gubitak od 55.452.459,16 KM, odnosno 31,23 posto veći nego u prethodnoj godini. Predočeni rezultati ukazuju da rudnici s jedne strane godinama imaju problema s akumuliranim gubicima kojima nema krajA, a s druge se pretvaraju u preduzeća koja po svim karakteristikama nalikuju na socijalne ustanove. Aktuelno povećanje cijena električne energije oživljava tezu da smo opet žrtve borbe između rada i kapitala, između radnika i poslodavaca.\nIako neke elemente tog sukoba gledamo svakodnevno, posebno sa stajališta kapitala proizašlog iz privatizacijskog kriminala, danas je prava linija fronta posve drugačija. Umjesto sukoba radnika i poslodavaca, na djelu je rat između onih koji rade i onih koji ne rade, onih koji žive od marljivog rada i onih koji žive na njihov teret. Oni su proizvod različitih oblika parazitizma.\nKontinuitet u činjenju pogrešnih odluka vlasti, čiju samovolju nisu mogli spriječiti nizom smjenjivani kompetentni članovi nadzornih odbora, najbolje će osjetiti građani iz kategorije domaćinstva kojima je povećanjem cijene električne energije nametnuta velika obaveza. Tu golemu obavezu saniranja gubitaka, koje iz godine u godinu akumuliraju rudnici koji su pripojeni Elektroprivredi BiH, neće zadugo moći podnijeti nizak nivo životnog standarda građana, čija su obilježja niska primanja i visoki troškovi života.\nModernizacija i cijene\nDo sada je Elektroprivreda BiH iz vlastitih sredstava za tu namjenu izdvojila 160 miliona KM. Međutim, modernizacija rudnika nije moguća ukoliko su cijene električne energije niske. Svjesni teškog stanja rudara i rudnika, građani su složni da je potrebno iznaći način da se stvore humaniji uvjeti rada.\nMeđutim, kako navodi ombudsmen za zaštitu potrošača "s jeftinom cijenom struje rudnici se ne mogu modernizirati, a cjelokupna javnost složna je da se rudarima trebaju osigurati humaniji uvjeti rada.\nNo, istovremeno dođe do svojevrsne pobune kada cijena struje poraste za 1 ili 2 posto. Struja je roba kao i svaka druga i bilo bi nepošteno socijalni teret prebacivati na pleća rudara. Neznatno povećanje cijene je jedan od načina da rudari sutra mogu imati pristojne plaće i biti adekvatno nagrađeni za rad u rudnicima."\nMeđutim, ključno pitanje koje se postavlja je koncept društvene odgovornosti koji evidentno nije ugrađen u procese strategijskog odlučivanja nego smo svjedoci pojave moralnog hazarda u kojem su nadležni radili više u vlastitom interesu nego u interesu preduzeća koje vode. Međutim, niko nije odgovarao za načinjene propuste u procesu pripajanja rudnika Elektroprivredi BiH, niti za učinjene pogrešne odluke čije posljedice danas osjete građani.\nKako vrijeme od početka tranzicije na ovim prostorima odmiče, nažalost, sve više se potvrđuje da je mišljenje struke nedovoljno vrednovan aspekt koncepta reorganizacije preduzeća. Zato i imamo afere poput one u Hrvatskoj s prodajom Ine ili one u Srbiji s prodajom Azotare, čega su posljedica deseci hiljada nezbrinutih i nezadovoljnih radnika.\nJedan od vodećih ekonomskih eksperata današnjice tvrdi da zbog loše procjene efekata posla u budućnosti transakcije povezane s pripajanjima preduzeća u gotovo 75 posto slučajeva imaju loš završetak. Pripreme za pripajanje, sam proces pripajanja, kao i onaj nakon što se pripajanje izvrši moraju biti bazirani na toj vrsti znanja koje je u naših direktora, vlasnika i menadžera uglavnom na niskom nivou.\nU tom periodu tranzicije mi smo se samo fokusirali na vlasničku tranziciju, zanemarujući onu personalnu, koja je mnogo važnija.\nDa je taj proces okončan kako valja, danas ne bismo apelovali da je nužno uvesti profesionalnu menadžersku strukturu u državna preduzeća koja pokazuju hornične zaostatke u osjećanju za efikasno i efektivno poslovanje. Bez profesionalne menadžerske strukture teško je očekivati i dugoročni opstanak i razvoj savremenog preduzeća. Takvom profilu preduzeća nije stalo samo do kratkoročne maksimizacije profita već i do stalnog opstanka i razvoja te rasta dodatne vrijednosti, kao i do rasta vrijednosti cjelokupnog preduzeća.\nMa koliko se činilo da su se pripajanjem Elektroprivredi BiH i stvaranjem zajedničkog koncerna rudnici uglja spasili od tehnološkog i finansijskog urušavanja, još je moguće da se to dogodi. Elektroprivreda BiH, do dana današnjeg, ustvari i ne zna šta je stvarno pripojila, s obzirom na to da nije izvršila vrednovanje preduzeća ili due dilligence kako bi znala koliko to što pripaja objektivno vrijedi.\nProstudiramo li taj slučaj pripajanja, jasno vidimo da je prije samog čina mnogo važnije bilo sačiniti krovnu energetsku strategiju na nivou Bosne i Hercegovine, jer se, primjera radi, samo na osnovu nje meritorno može donositi odluka o tome treba li Zenica graditi toplanu, a rudnik Banovići termoelektranu.\nRudnici su već dvadeset godina u tehnološkom diskontinuitetu. Treba im ne samo nova tehnologija već i transformacija rukovođenja, personalna tranzicija uposlenih, nove investicije da bi smanjila troškove zaposlenih i strategija razvoja kako bi se stvorila nova struktura i kultura.\nIz svega se može zaključiti da smo se u procesu tranzicije dugo i neefikasno bavili samo vlasničkom tranzicijom, a danas smo već svjesni da treba mijenjati mnogo toga. Zato je sve teže izbjeći dobro poznat scenarij traženja rješenja masovnim štrajkovima, uličnim protestima i socijalnim revoltima nezadovoljnih radnika i građana.\nVoda i struja - politička pitanja u BiH


10 zanimljivosti o vinu - pojačava libido, ne goji, neki ga se plaše...\n10 zanimljivosti o vinu – pojačava libido, ne goji, neki ga se plaše…\nPostoji nekoliko zanimljivosti o vinu koje svako može brzo naučiti, za svaki slučaj, ako se nađete na nekoj luksuznoj zabavi kako bi impresionirali društvo ili neku posebnu osobu.\nVino je veoma staro i kompleksno piće sa dugom i fascinantnom istorijom. Potrebne su godine istraživanja i učenja da biste postali poznavalac vina. Međutim, ovo su neke od zanimljivih činjenica o ovom božanskom piću koje bi svaki poštovalac i ljubitelj vina mogao da zna.\n1. Konzumuranje vina može da poboljša vaš seksualni život\nOvo je možda jedna od najneverovatnijih i najinteresantnijih činjenica o vinu. Vino, ukoliko ga redovno konzumirate, može poboljšati vaš libido. Jedna italijanska studija je pokazala da žene koje konzumraju bar dve čaše vina na dan, uživaju u fizičkom zadovoljstvu više nego žene koje ne konzumiraju vino uopšte. Veoma dobar razlog da počnete da konzumirate vino, zar ne?\n2. Najveći svetski potrošači crvenog vina su Kinezi\nKinezi su došli do rekordnih 155 miliona litara vina u 2013. godini, za njima kaskaju Francuzi sa povećanom potrošnjom za 18%, od 150 miliona litara. Povećana popularnost vina u kini rezultat je činjenice da oni smatraju crvenu boju, bojom koja donosi sreću. Ovaj simbolični značaj u kombinaciji sa karakteristikama vina koje doprinose poboljšanju zdravlja ohrabruje kinesku populaciju da više i češće kupuje vino.\nMožete li da pogodite ko su najveći potrošači vina na svetu? Pa, dok je Italija najveći svetski proizvođač vina, Italijani zauzimaju samo četvrto mesto na listi svetskih vinskih potrošača iza Francuske i Portugala.\nKada su u pitanju najveći američki potrošači vina, lideri su: Kalifornija, Njujork i zatim Florida.\nFrancuska opet troši više vina po glavi stanovnika od Kine, sa 53 l po stanovniku godišnje u odnosu na Kinu 1,9 l.\nAli koja zemlja popije najviše vina po glavi stanovnika? Vatikan sa 74 l po stanovniku godišnje što je oko 99 boca od 0.75 l godišnje.\n3. Monasima treba zahvaliti za naše vino danas\nMonaški redovi očuvali su i inovirali umetnost proizvodnje vina u srednjem veku. Zahvaljujući njihovom istraživanju i neumornim naporima imamo tako razrađenu tehnologiju pravljenja vina danas. Jedan od najpoznatijih šampanjaca Dom Pérignon dobio je ime po monahu. Dom Pierre Pérignon (1638-1715) rani zagovornik ogranskog vinarstva, eksperimentisao je sa novim metodama, uspešno unapređujući proces pravljenja vina. Njegove tehnike i prakse se i danas koriste.\n4. Nije svako vino dobro po vaše zdravlje\nCrvena vina su poznata da sadrže mnoge korisne antioksidante poput polifenola i resveratrola, koji poseduju kardio-zaštitne efekte i anti-kancerogene osobine. Kožica grožđa je posebno bogata antioksidantima. Od kada crveno vino fermentira, zajedno sa svojom kožicom ima mnogo više antioksidanata nego belo vino koje se obrađuje bez svoje kože. Belo vino, ako se konzumira u velikim količinama, kako studije pokazuju, moze da izazove oboljenje digestivnog trakta. Zato umereno konzumirajte ovo primamljivo piće.\n5. Ime vina u većini sučajeva ukazuje na lokaciju sorte grožđa od koje je napravljeno\nVećina evropskih vina dobila je ime po svom geografskom poreklu. Jedan veoma poznat primer bio bi Bordo, vino koje se proizvodi u Francuskom regionu Bordeaux. Bordo vina se prave od Cabernet Sauvignona, Merlota, Cabernet Franca, Petit Verdota i u mnogo manjoj meri sorte Carmenere i Malbec. Neevropska vina skoro uvek imaju ime grožđa u svom nazivu na etiketi.\n6. Boja vina ukazuje na geografsko poreklo vina\nJedna od stvari koje možete reći kada gledate boju vina je oblast i klima u kojoj se nalazi vinova loza. Tamnije nijanse vina, odnosno najtamnije crvene i žuto-bele nijanse dolaze iz predela gde je topla klima. Svetlije boje dolaze sa područja sa hladnijom klimom i ukus je lakši i manje gust.\n7. Žene se brže napiju od vina zbog odnosa masti i vode u njihovom organizmu\nŽene su obično manje tolerantne od muške populacije kada je alkohol u pitanju, ali to nema nikakve veze sa njihovom telesnom težinom ili veličinom. Ako muškarac i žena iste veličine i građe popiju istu količinu vina, žene bi opet pokazele veću koncentrciju alkohola u krvi. To je zato što žene imaju veći sadržaj masti od muškaraca, a mast ne upija alkohol.\n8. Vino je otkriveno pre oko 6.000 godina na Bliskom istoku\nNajraniji ostaci vina su otkriveni u Iranu, koji datiraju iz neolita (8500 – 4000. p.n.e) Najstariji dokazi o gajenju loze pronađeni su u Gruziji koji datiraju iz 7000 – 5000. p.n.e. Pretpostavlja se da je ovo piće prvobitno fermentiralo greškom. Kvasac je slučajno došao u kontakt sa grožđem i pretvorio šećer u grožđu u alkohol. Umetnost pravljenja vina je kasnije dobila novu dimenziju od strane Egipćana i šire po mediteranu od Grka.\nNeverovatno, postoje ljudi širom sveta koji mrze vino, i plaše ga se, čak postoji ime za to – zove se ENOFOBIJA (oenophobia).\n10. Vino ne goji\nDok pivo stvara neestetski pivski stomak, vino ne utiče na vašu liniju uopšte. U stvari, nedavne studije su pokazale da “žene koje su pile rutinski umerene količine alkohola, u ukupnom iznosu od jedne čašice dnevno, imale su skoro 10 kg masnih naslaga manje od žena koje nisu konzumirale alkohol uopšte”. Stručnjaci veruju da se kalorije u alkoholu ne metabolišu na isti način kao kalorije iz ugljenih hidrata, masti ili proteina. Dakle, ako se rešili da započnete dijetu, onda bi trebalo da razmotrite konzumiranje jedne čaše vina, umesto čokolade za dezert.\n2016-10-07T00:18:01+02:008 октобра, 2016|Ostalo|\nBERMET ALEKS 10/10/2016 at 10:39


Turski ministar Turhan: Autoput Beograd – Sarajevo će oživjeti i trgovinu – Biznis.ba\nTurski ministar Turhan: Autoput Beograd – Sarajevo će oživjeti i trgovinu\nobjavljeno 20. dec 2018. u 09:38\nMinistar transporta i infrastrukture Republike Turske Cahit Turhan je izjavio da će autoput Beograd – Sarajevo oživjeti i trgovinu u zemljama regiona, prvenstveno u BiH.\n“Koridori autoputa i povećanje njihovih standarda oživjet će trgovinu prvenstveno Bosne i Hercegovine, ali i drugih susjednih zemalja te dati važan doprinos razvoju ekonomije, industrije i drugih sektora”, rekao je Turhan za AA tokom jednodnevne posjete Srbiji gdje se sastao s tamošnjih zvaničnicima.\nIstakao je da je sa zvaničnicima Srbije imao priliku razgovarati i o pitanjima kopnenog i vazdušnog saobraćaja između dviju zemalja, napominjući da su posljednjih godina potpisani važni sporazumi koji su odnose Turske i Srbije povećali na još veći nivo.\nPodsjetio je da je u okviru bilateralne saradnje danas potpisan ugovor za projektovanje i izgradnju prve dionice autoputa Beograd – Sarajevo, od Sremske Rače do Kuzmina, dodajući da će na projektu raditi turska kompanija “Tasyapi”.\n“Ovi projekti su važni, posebno za Srbiju i Bosnu i Hercegovinu”, rekao je Turhan, napominjući da će ovi koridori autoputa osigurati važnu infrastrukturu za trgovinu, industriju, socijalni i ekonomski razvoj u regionu.\n“Mislim da je ovo važan korak i u vezi sa uspostavljanjem mira na ovim prostorima”, kazao je Turhan.\n“Putevi ne pomažu samo u transportu proizvoda među ljudima i trgovinskim kretanjima nego su važni i za razvijanje odnosa. Put je civilizacija. Put predstavlja važnu infrastrukturu koja uspostavlja mir i približava ljude jedne drugima”, rekao je turski ministar.\nIstakao je da su predsjednici dviju zemalja također proveli važne aktivnosti kako bi bilateralne odnose podigli na još viši nivo.\nNapomenuo je da je trgovinska razmjena sa Srbijom 2017. godine porasla za 30 posto u odnosu na godinu ranije te podsjetio da je veća od milijardu dolara, naglasivši kako obje zemlje žele trgovinsku razmjenu povećati na 2 milijarde dolara.


Završen proces prelaska s papirnog na elektronsko podnošenje poreskih prijava u BiH - Klix.ba\n17.2.2019. u 11:58\nU BiH je uspješno okončana velika reforma prelaska sa papirnog na elektronsko podnošenje poreskih prijava, nakon što je 44.037 poreskih obveznika elektronskim putem Upravi za indirektno oporezivanje /UIO/ dostavilo svoje PDV prijave za poreski period januar 2019. godine, saopšteno je iz ove uprave.\nIz UIO napominju da je početkom ove godini otvoreno novo poglavlje u komunikaciji između Uprava i poreskih obveznika, te da će Uprava tokom godine proširivati spektar novih elektronskih usluga koje će biti zanimljive i korisne poreskim obveznicima.\n"Cjelokupan proces završen je bez bilo kakvih tehničkih smetnji i nejasnoća. Veliki doprinos ovoj uspješnoj reformi, pored UIO, svakako su dali i poreski obveznici u BiH, koji su vrlo ozbiljno pristupili cijelom procesu uspostavljanja potpuno nove - elektronske komunikacije sa Upravom", navedi se u saopštenju.\nIz Uprave podsjećaju da je 2018. godina bila prelazni period u kojem su obveznici mogli postepeno prelaziti sa papirnih prijava na dostavljanje elektronskih.\n"Konstantno je vršena i edukacija obveznika o načinu i prednostima elektronske komunikacije, koja se najviše ogleda u uštedi vremena i novca", navodi se u saopštenju.\nObjavljen tender za gradnju graničnog prijelaza Svilaj i mosta na Savi\n19.02.2019. u 09:38\nGradnja GP-a kod Svilaja počinje tek u maju, UIO tvrdi da će most ipak biti u funkciji\n07.02.2019. u 16:28\n21.01.2019. u 15:05


Novi filmovi u bioskopima (1. avgust 2019) - Dan u Beogradu\nNaslovna » Izlasci » Film » Novi filmovi u bioskopima (1. avgust 2019)\nNovi filmovi u bioskopima (1. avgust 2019): VuÄji zov\nAh Neša 30. juli 2019. Film Postavite komentar\nAkcioni film Paklene ulice: Hobs i Šo predstavili smo prošle nedelje.\nRadnja filma smeštena je u bliskoj budućnosti u kojoj se posada jedne podmornice suočava sa ozbiljnim problemom. Mladi oficir poseduje izvanredan sluh kojim može da prepozna svaki zvuk koji čuje.\nU francuskoj nuklearnoj podmornici, sve će zavisiti od njega posle ljudske greške koja će ugroziti živote cele posade.\nOriginalni naslov: Le chant du loup. Dužina trajanja filma: 116 minuta. Država i godina proizvodnje: Francuska / 2019. Žanr: akcija, triler. Uloge: François Civil, Omar Sy, Mathieu Kassovitz. Reditelj: Abel Lanzac.\nBTS grupa trijumfalno se vraća na bioskopsko platno posle svetske turneje „Love Yourself“ u filmskom ostvarenju „Bring The Soul: The Movie“.\nDok sijaju jače od svetla na pozornici članovi grupe pozivaju nas iza kulisa.\nDan posle poslednjeg koncerta na evropskoj turneji, na krovu u Parizu, BTS grupa priča priču o iskustvu koje su doživeli u novim gradovima, nastupajući pred više hiljada članova njihove armije širom sveta.\nUvid u BTS svet sa bine, prisutnost tokom njihovih intimnih razgovora I dogovora uz spektakularno koncertsko izvođenje tokom turneje definitivno ne smete propustiti da pogledate u bioskopu!\nFilm će biti premijerno prikazan u sredu, 7. avgusta od 19.30 i 19.45, u bioskopu Cineplexx Ušće SC.\nOriginalni naslov: Bring the Soul: The Movie. Dužina trajanja filma: 105 minuta. Država i godina proizvodnje: Južna Koreja / 2019. Žanr: dokumentarni, muzički. Pojavljivanja: RM, Jin, SUGA, j-hope, Jimin, V, Jung Kook. Reditelj: Park Jun Soo.\nTagovibioskopi film francuski film izlasci južnokorejski film muzički film novi filmovi triler u bioskopima\nPrethodni Kvalifikacije za Ligu Evrope: Čukarički – Molde\nSledeći Freelance posao u Srbiji: Kako do prvog klijenta?


Sećanje na vojnike poginule u Glušcima tokom NATO bombardovanja АКТUELNO\n30.04.2019 Sećanje na vojnike poginule u Glušcima tokom NATO bombardovanja АКТUELNO\nSećanje na vojnike poginule u Glušcima tokom NATO bombardovanja\nPolaganjem venaca na spomen obeležje na Bubanji u Glušcima, danas je obeležena dvadesetogodišnjica od pogibije potporučnika Milana Mijatovića iz Beograda i desetara Mališe Milovanovića iz Kraljeva, pripadnika 250. raketne brigade Protivvazdušne odbrane, nastradalih 30. aprila 1999. godine od strane NATO avijacije. Uspomene na nevine žrtve neravnopravnog rata nikada neće pasti u zaborav, poručili su na skupu predstavnici Vojske Srbije, Saveza udruženja boraca, Udruženja ratnih vojnih invalida, Mesne zajednice Glušci, kao i porodice poginulih vojnika i delegacija Opštine Bogatić. Skupu je prisustvovao i načelnik Mačvanskog upravnog okruga, Vladan Krasavac.\nOkupljeni su prvo minutom ćutanja odali poštu poginulim herojima, a nakon polaganja cveća pored spomen obeležja, sveštenik Mile Jovanović je održao pomen.\nPotpukovnik Goran Lekić iz 250. raketne brigade za PVD setio se nastradalih hrabrih saboraca, koji su nedaleko od državne granice, na otvorenom prostoru u vidno doba dana uređivali radarske položaje.\n„Za vreme agresije, pored vojnih efetkiva neretko su žrtve i meta neprijatelja bili i civili. Strah su osećali svi građani Srbije. Sa aspekta vazdušnog prostora svaki deo teritorije naše zemlje predstavljao je liniju fronta. Nedaleko odavde, na današnji dan, potporučnik Mijatović i desetar Milovanović pravili su zaklon za radar, a u 18 časova i 40 minuta na njih je dejstvovala neprijateljska avijacija i tom prilikom, ispunjavajući svoju zakletvu datu otadžbini i profesiji, oni su izgubili živote. Hrabrst i oficirska čast svedoče kakvi su ljudi bili Milan i Mališa i upravo zbog toga njihova žrtva je sveta, a sećanje na nju večno. U istoriji naše domovine zauvek će stajati imena svih onih koji su je branili, a na nama ostaje da poštujemo i ističemo vrednosti, dela i heroje, koji moraju biti uzor pokolenjima“, rekao je u svom obraćanju Lekić.\n„Vojnik ima tu čast, privilegiju i rizik da neprijatelju i smrti časno gleda u oči“, naveo je Slobodan Ostojić iz Glušaca. „Milana i Mališu nažalost smrt nije zaobišla. Mi danas na dvadesetogodišnjicu od tog događaja imamo dužnost i obavezu da se njihovih imena i dela uvek časno sećamo“, dodao je Ostojić.\nU ime saveza boraca opštine Bogatić okupljenima se obratio predsednik OO SUBNOR, Mioljub Josipović.\n„Te 1999. godine dogodio se presedan nezamisliv u istoriji svetske organizacije Ujedinjenih nacija. Bez objave rata i odluke Saveta bezbednosti napadnuta je jedna suverena, slobodna i nezavisna zemlja, koja tu agresiju ničim nije uzrokovala. Bilo je i ranije u našoj istoriji da su nas napadali silni i jači, ali nikada nije bilo da se naši ratni saveznici, sa kojima smo u dva svetska rata ratovali, sada ujedine protiv nas. Sedamdesetosam dana naša zemlja je besomučno bombardovana, ginuli su nedužni, stari, bolesni, žene i deca. Milanu i Mališi i svima onima koji su dali živote za slobodu naše zemlje neka je večna slava i hvala“, izjavio je Mioljub Josipović.\nGenezu obeležavanja godišnjice pogibije vojnika na Bubanji, kao i dalje odavanje počasti Milanu Mijatoviću i Mališi Milovanoviću, od strane MZ Glušci i Opštine Bogatić, ispričao je predsednik, Nenad Beserovac.\n„Okupili smo se da još jednom odamo poštu našim junacima, koji su smrtno stradali od neprijateljskog projektila na današnji dan 1999. godine. Sećam se tog dana, jer smo mi kao vojni rezervisti bili angažovani na kopanju rovova i zemunica, zbog navodnog mogućeg kopnenog napada iz pravca BiH. Tada je do nas stigla strašna vest, da su dva pripadnika naše vojske poginula u Glušcima, braneći našu Mačvu i našu Srbiju. Na mestu njihove pogibije 2000. godine podignuto je ovo spomen obeležje i na ovaj dan obeležava se na način kako to i dolikuje. Ja mogu danas da vam obećam da će vrlo brzo inicijativa predstavnika 250. raketne brigade, da dve ulice u našoj opštini ponesu ime Milana Mijatovića i Mališe Milovanovića, biti i realizovane. Na teritoriji čitave države formira se jedinstveni adresni registar, tako da su sve lokalne samouprave u obavezi da ulicama i zaseocima, koje to nemaju, dodelimo naziv. Mi smo tu odluku već usvojili, formirali komisiju i krenuli u proceduru, tako da će najmanje dve ulice u našoj sredini nazive dobiti po Milanu i Mališi, čime ćemo njihova imena i dela večno zaštiti od zaborava“, rekao je Nenad Beserovac.\nNakon protokolarih obraćanja predstavnika Vojske, lokalne zajednice i boračkih udruženja, okupljeni su prisustvovali kulturno-umetničkom programu, koji su u Etno parku „Avlija“ priredili glumci pozorišta „Janko Veselinović“, Mina Šanković i Mladen Đurđević, kao i Ana Ković i Mina Đukić iz FA „Đido“.\nVi ste posetilac br: 13 756 676


Lokalni akteri u turizmu Srema se osnažuju za bolju vidljivost na tržištu — Regionalna Razvojna Agencija Srem\nNalazite se ovde: Početna / AKTUELNO / Lokalni akteri u turizmu Srema se osnažuju za bolju vidljivost na tržištu\nU okviru SDC projekta „Cikloturizmom ka ruralnom i regionalnom razvoju Srema“, koji RRA Srem realizuje sa svojim partnerima, održana je osma po redu obuka, namenjena pružaocima usluga u turizmu i predstavnicima poljoprivrednih gazdinstava sa teritorija opština Ruma i Irig, na temu plasiranje domaćih proizvoda na domaće turističko tržište. Predavači su bile profesorice sa PMF Univerziteta u Novom Sadu, Departmana za geografiju, turizam i hotelijerstvo Kristina Košić i Ivana Blešić.\nMenadžerka projekta, Sanja Stupar prisutne je upoznala sa značajem projekta i mogućim benefitima za pružaoce usluga u turizmu, proizvođače hrane i drugih turističkih proizvoda, u okviru Destinacijske menadžment organizacije, koja će se formirati za region Srema. S obzirom da tipični proizvodi karakterišu turističku ponudu zemlje ili njenog dela kao turističke destinacije, u mnogim slučajevima su glavna atrakcija na teritoriji, prof. Košić održala je prvi deo obuke na temu mogućnosti i načina plasiranja domaćih proizvoda Srema na turističko tržište.\nZnajući da su domaća hrana i vino prepoznati za region Srem, Prof. Košić je istakla da postoje mnogobrojni problemi u plasiranju hrane ali i ostalih turističkih proizvoda na turističko tržište: visoki investicioni troškovi, nerazumevanje tržišta, nepoznavanje marketinga, administracije, zakonske regulative naročito u oblasti hrane, nedostatak komunikacije između dobavljača i kupca, nedostatak informacija i znanja o dostupnim fondovima za finansiranje aktivnosti u turizmu. Sa druge strane, postoje brojne prednosti plasiranja lokalnih poljoprivrednih proizvoda turističkom sektoru: mogućnosti za diverzifikaciju, zapošljavanje, zaradu, ostanak na selu; angažovanje različitih ciljnih grupa: žene, omladina, ometeni u razvoju….\nS obzirom na rastući broj zahteva za bezbednim proizvodima, prof. Ivana Blešić održala je predavanje na temu zakonske regulative i sertifikacije poljoprivrednih proizvoda sa ciljem plasiranja na turističko tržište. Učesnike radionice zanimalo je koji je to minimum zahteva koji se mora ispoštovati kako bi hrana bezbedno stigla do potrošača.\nOsim ostvarene interakcija između javnog, privatnog sektora i seoskih domaćinstava, cilj ove obuke je da doprinese unapređenju veze između poljoprivrede i turizma kao važnog mehanizma za podsticanje domaće poljoprivredne proizvodnje i razvoja različitih vidova turizma kao dodate vrednosti, zadržavanje turističkih prihoda u regionu, kroz prepoznavanje ključnih faktora koji utiču na promociju i prodaju lokalnih turističkih proizvoda na teritoriji Sremskog okruga.\nRRA Srem je u junu mesecu planirala još dve obuke za pružaoce usluga u turizmu i predstavnike poljoprivrednih seoskih domaćinstava iz preostalih opština Srema, čime će se uticati na rešavanje prepoznatih problema u domenu kvaliteta, plasmana, promocije domaćih proizvoda na turističko tržište, što čini doprinos unapređenju poljoprivrede, turizma, ruralnog i regionalnog razvoja u celini.


Predsednik Nove srpske demokratije i član Predsedništva Demokratskog fronta, zajedno sa kolegom Milanom Kneževićem, našao se među 14 optuženih u aferi “državni udar” u Crnoj Gori koji su zajedno osuđeni na skoro 70 godina zatvora. Prema navodima suda, oni su na dan parlamentarnih izbora u Crnoj Gori oktobra 2016. godine planirali nasilnu smenu vlasti i hapšenje ili ubistvo Mila Đukanovića. Pitamo gospodina Mandića šta tačno znače ove osuđujuće presude: da je bilo (pokušaja) državnog udara ili nešto drugo?\n- Naravno da nikakvog udara na vlast nije bilo, ali je na srpski narod u Crnoj Gori izvršen klasični prepad uz upotrebu državnog terora. Iz montiranog sudskog postupka proistekla je i ovakva presuda, kojoj su iznos zatvorskih kazni diktirala braća Milo i Aco Đukanović, a njihov kurir ministar pravde Zoran Pažin sastavljao obrazloženje. Radi se o projektu koji je poslužio crnogorskom režimu da na dan izbora 16. oktobra 2016. maltene zavede ratno stanje i uvede atmosferu haosa. U toj situaciji došlo je do pada izlaznosti koja je pogodovala režimu, koji je na taj način ostvario tijesnu većinu, uz već ustaljenu krađu, kupovinu ličnih karata, zloupotrebu državnih organa... Nakon toga, slijedi progon Demokratskog fronta, hapšenja, montirani sudski procesi protiv lidera i funkcionera DF-a. U suštini teror nad srpskim narodom je ulazio u najsnažniju fazu koja je kulminirala presudama Milanu Kneževiću, Mihailu Čađenoviću i meni, kao i nevino osuđenim državljanima Srbije.\nJeste li očekivali ovakav rasplet?\n- Očekivali smo ovakvu nepoštenu i nepravednu presudu jer je opšte poznato da je srpski narod u Crnoj Gori najveći protivnik mafije koja danas vodi ovu zemlju. Otkako je Milo Đukanović prije dvadesetak godina odustao od srpstva i zajedništva sa Srbijom, on ne samo da je postao šef ovdašnje bande, nego je prešao i na antisrpske pozicije. Od posebnog je značaja da ga jasno identifikujemo i ne razdvajamo i razlikujemo od Haradinaja i Tačija. On, zapravo, mora i više da se dokazuje pred novim gospodarima iz NATO država nego ova dvojica koja su sa puškom u ruci ratovali za interese tog vojnog saveza.\nNa konferenciji za štampu ste izjavili da su braća Đukanović imala nameru da vas na dan izricanja presude uhapse. Na osnovu čega to tvrdite, pošto je presuda prvostepena?\n- U besudnoj zemlji, privatnom kriminalnom posjedu Mila Đukanovića, sve je moguće. Iz djelova režima koji se ne slaže sa ovakvim nasiljem dobili smo informaciju da će nakon izricanja presude biti sprovedeno naše hapšenje i da ćemo pravosnažnost presude dočekati u spuškom zatvoru. Ovdje ne postoje nezavisne institucije, a tzv. pravosuđe prednjači u služenju interesima kriminalnog režima. Takav politički monstrum, koji vlada tri decenije, obesmislio je sve zakone, ukinuo pravo i pravdu i zaveo diktaturu u kojoj smo vidjeli da je potpuno ,,normalno” da uhapsite lidere opozicije, kao što je bio slučaj sa Milanom Kneževićem i Nebojšom Medojevićem. Jednostavno, u Crnoj Gori mafija ima svoju državu. Svi smo svjedoci oružanih sukoba zaraćenih grupa u Crnoj Gori, a veliki broj ubistava se desio i u Srbiji. A kada analizirate početke tog nesrećnog rata koji je već odnio četrdeset života, neće biti teško zaključiti da su baš one iste crnogorske režimlije koje predvode antisrpsku histeriju imale značajnog udjela u zavađanju i podsticanju tog sukoba.\nDa su vas, ipak, uhapsili, šta bi time postigli?\n- Neko ga je pogrešno naučio da se ovakvim postupcima može slomiti politička kičma našem narodu u Crnoj Gori. Zato smo morali da pošaljemo jasnu poruku da nas ne pokušavaju hapsiti jer ne pristajemo i ne prihvatamo tu vrstu terora. Na osnovu presude koja počiva na riječi jednog bolesnog čovjeka i ne uvažava nijedan materijalni dokaz odbrane koji ruše te laži kao i konstrukcije tužilaštva, nas neće niko ponižavati. Mogu oni lično ili neko drugi njima blizak da nas iznenadi, ubije iz zasjede, na prevaran način uhapsi ili nam napravi neko slično nepočinstvo, ali svi neka znaju da smo mi veoma precizno identifikovali naručioce i donosioce ovih zločinačkih odluka. Mi im nećemo okrenuti drugi obraz da nam opale šamar, već će svi dobiti po zasluzi.\nZa braću Đukanović, koju ste optužili da direktno stoje iza ovog procesa, rekli ste da ih više ne držite za političke protivnike već za krvnike. Teške reči, šta one praktično znače?\n- Kad neko želi da vas nevine strpa u zatvor na pet godina, da vas praktično uništi silom aparata kojim diktatorski upravlja, kad krene na vašu porodicu i prijatelje, onda taj ne može biti samo politički protivnik. Taj direktno kreće na vašu nevinost, slobodu i život, a takve osobe se stotinama godina na ovim prostorima zovu krvnici. Dakle, to su uradili Milo i Aco Đukanović i zato smo ih javno obavijestili da su oni naši krvnici.\nU Crnoj Gori smo i bez ovoga imali uzavrelu političku atmosferu i podeljenost društva. Kako će ovakav epilog suđenja uticati na stanje u zemlji?\n- Crna Gora je duboko podijeljeno društvo, a vlast je odabrala taj put, političke sukobe, tenzije, stalne trzavice. Ona istrajava na pokoravanju ne samo ljudi nego i čitavih nacionalnih zajednica, ne poštuje Ustav i zakone i ne traži partnere za dogovor već sluge. Jedini izlaz iz te situacije i ono što bi donijelo toliko potrebnu stabilnost Crnoj Gori su promjene i obaranje režima. Ne zaboravimo tragičnu činjenicu da se u CG vlast nikada nije promijenila na izborima, što je nezabilježeno u Evropi.\nKoliko su proces i presude, pre svega opozicionim liderima, naneli štete srpskom narodu, a može li se vratiti i kao bumerang vlastima?\n- Ovo je svojevrsni pokušaj političkog obezglavljivanja srpskog naroda u Crnoj Gori, finalizacija dukljanskog projekta. Krajnji cilj toga projekta je da Crna Gora, koja je nekada bila srpska Sparta, postane antisrpska država, po ugledu na fašističku tvorevinu iz 12. jula 1941. godine čiji je idejni tvorac Pavelićev saradnik Sekula Drljević. Dakle, Crna Gora se pokušava uspostaviti na fašističkim principima, antisrpstvu i rusofobiji. Čini mi se da je sve eskaliralo u proteklih godinu dana. Izdvojio bih dva „zanimljiva“ primjera - pojavljivanje predstavnika crnogorske vlasti u Kninu na obilježavanju zločinačke akcije „Oluja“ i zabrana roditeljima žrtava NATO agresije da odaju poštu svojim sinovima u kasarnama Vojske CG...\nPosebno je histerija uzela maha tokom obilježavanja 100 godina oslobođenja i ujedinjenja. Tu smo bili svjedoci jednog ludila - da su predstavnici režima žalili za austrougarskim okupatorom, da im je bliži bio Stjepan Sarkotić, Hrvat, austrougarski oficir koji je oskrnavio Njegoševu kapelu na Lovćenu 1916. godine od ljudi koji su oslobodili Crnu Goru, ili od besmrtnih heroja sa Mojkovca, Cera, Solunskog fronta. Uostalom, Milo Đukanović je od Srbina sa početka devedesetih došao do pozicije veleizdajnika i lokatora u NATO agresiji 1999.\nRekli ste da imate plan za odbranu od hapšenja. Znači li to da nemate nameru da dobrovoljno postupite po sudskoj presudi?\n- DF za sve ima plan, pa i za eventualni pokušaj hapšenja. Rekli smo i ponavljamo - mi nećemo dozvoliti da nas uhapse.\nOčekujete li, ipak, da se drugostepena instanca malo odgovornije i razumnije ponese spram ovih presuda ili će potvrditi prvostepenu odluku?\n- Ne znam koliko riječ „razum“ korespondira sa zarobljenim crnogorskim pravosuđem. Oni rade po nalozima braće Đukanović jer je Crna Gora diktatura i tu se završava sva priča o crnogorskim sudovima, a posebno o tužilaštvu koje je u rukama karikaturalnih likova koji isključivo znaju da bespogovorno služe. Naravno, posebno priča je da je i Milo Đukanović sluga bezbjednosnih službi SAD i NATO.\nStiče se utisak da je politički zemljotres koji je izazvao biznismen Duško Knežević insajderskim pričama prilično uzdrmao i unervozio režim. Kako to tamo sada izgleda?\n- Duško Knežević je čovjek iz srca režima, koji je decenijama finansirao DPS i lično Mila Đukanovića. On je pravi predstavnik vladajućeg tima, koji je sličan svima njima po mnogo čemu, ali za razliku od većine njih neobično hrabar da saopšti sve ono što se dešavalo u tom društvancetu. Za razliku od nedostatka bilo kakvih dokaza za presude izrečene nama, ponudio je snimke korupcije, konkretne račune i tokove novca prilikom legalizovanja sumnjivog kapitala, dokumenta vezana za vlasništvo nad korupcionaškim firmama, razotkrio načine i modele koji se primjenjuju u izbornim krađama, prozvao imenom i prezimenom ljude iz vrha vlasti i pravosuđa koji su počinili teška krivična djela... Iz onoga što on govori jasno se nazire i da je referendum iz 2006. godine bio pokraden i da se crnogorska nezavisnost finansirala prljavim novcem. Nažalost, on je crnogorski separatista koji ne želi da otkrije i taj model krađe kao i načine nedozvoljenog finansiranja njihove referendumske kampanje.\nTakođe, on je razotkrio ljudsku i političku figuru Mila Đukanovića kao prevaranta, sjecikese, koji zloupotrebljava sve državne strukture i ponižava saradnike, izdaje najbliže prijatelje i služi stranim bezbjednosnim centrima moći. Kneževićeva akcija dovela je do protesta u Crnoj Gori, koji sa promjenljivim intenzitetom traju mjesecima.\nPriča se da je dobar deo vladajućeg establišmenta pod “pojačanim nadzorom”, kako se ne bi pojavili novi insajderi. Znate li nešto o tome?\n- Pukotine u vlasti su očigledne. Mi smo se u to uvjerili tako što smo ključne insajderske informacije o planu prilikom odmjeravanja sudske presude dobili od političara iz DPS-a koji se nisu slagali sa planom braće Đukanović. Otuda smo i saznali ko su glavni planeri i nalogodavci, a ko izvršioci ovog sramotnog procesa. Sve to „obećava“ da će raspad tog političko-kriminalnog monstruma biti dramatičan i da postoje ljudi koji žele da napuste jednu takvu organizaciju.\nĐukanović je neprijatelj Srba\nNeposredno posle presude dobili ste poziv od zvaničnika Srbije da u petak prisustvujete vojnoj paradi u Nišu. Kako ste doživeli taj gest?\n- Pre svega, kao gest solidarnosti ne samo sa nama koji smo osuđeni nego i sa srpskim narodom u Crnoj Gori i koristim priliku da izrazim zahvalnost intelektualcima u Srbiji, političarima iz opozicije i državnom rukovodstvu na podršci. Prisustvo na paradi sam iskoristio da predsedniku Vučiću i Dodiku skrenem pažnju da je Milo Đukanović neprijatelj srpskog naroda i da kao takav teško može biti prijatelj Srbije, Republike Srpske ili lično njihov. Zato bi bilo očekivano da neprijatelj Srba ne bude prijatelj ili saradnik bilo kojega srpskog političara. Zato sam pozvao predsjednika Vučića i Dodika da se distanciraju od takve političke figure, koja je u suštini jedan nesrećnik, konvertit, koji služi interesima pojedinih službi NATO-a, ali je i dio organizovanog kriminala.\nMandić: Ne pregovaramo sa DPS, niti Vučić u tome posreduje\nDačić se oglasio o presudi Srbima u Crnoj Gori\nGALE srpski narod ne voli konkurenciju\nNK Tako je !!!


Izbori 2010: Haris Silajdžić i Bakir Izetbegović najizgledniji kandidati iz bošnjačkog naroda\nŠef kluba poslanika SDA u Parlamentarnoj skupštini BiH Bakir Izetbegović i lider Stranke za BiH Haris Silajdžić najizgledniji su kandidati dvije najveće bošnjačke stranke iz Federacije BiH /FBiH/ za člana Predsjedništva BiH iz bošnjačkog naroda.\nStranke sa hrvatskim predznakom još zvanično ne izlaze sa imenima svojih kandidata za hrvatskog člana Predsjedništva BiH, dok jedino SDP BiH "ne krije karte" i tvrdi da će za hrvatskog člana Predsjedništva BiH ponovo kandidovati Željka Komšića.\nKada je riječ o strankama iz Republike Srpske /RS/, prema ranije spominjanim opcijama, SNSD će za člana Predsjedništva BiH ponovo kandidovati Nebojšu Radmanovića, dok bi zajednički kandidat SDS-a, PDP-a i Srpske radikalne stranke RS mogao biti lider PDP-a Mladen Ivanić.\nZnačajan dio najužeg rukovodstva SDA, uz ograđivanje da definitivna odluka još nije donesena, smatra da predsjednik ove stranke Sulejman Tihić ne treba ponovo biti kandidat na opštim izborima u oktobru.\n"Sulejman Tihić je već jednom od Harisa Silajdžića izgubio trku za člana Predsjedništva BiH. Ovaj put treba dati priliku nekom drugom kandidatu. Najviše izgleda da dobije podršku stranačkog rukovodstva ima Bakir Izetbegović, posebno ako Stranka za BiH odluči da Haris Silajdžić bude njihov kandidat", rekao je sagovornik iz vrha SDA.\nPotpredsjednik Stranke za BiH Beriz Belkić rekao je da ova stranka još nije donijela zvaničnu odluku o kandidatu za člana Predsjedništva BiH.\n"Hoće li Silajdžić biti naš kandidat, ne mogu potvrditi, jer još nismo razgovarali o tome. Smatram da je on naš najbolji kandidat za tu funkciju, ali moramo sačekati da vidimo želi li on još jedan mandat", rekao je Belkić.\nKada je riječ o kandidatima za člana Predsjedništva BiH stranaka za hrvatskim predznakom, potpisnice Kreševske deklaracije o tome su razgovarale u više navrata, ali konačna odluka nije donesena. Prema ranijim nezvaničnim informacijama, aktuelni predsjednik FBiH Borjana Krišto mogla bi da bude kandidat HDZ-a BiH.\n"Hrvati moraju imati jednake šanse da iskažu svoju političku volju, a ne kao prošli put da nam drugi narodi izaberu člana Predsjedništva BiH. Ako SDP ponovo kandiduje Željka Komšića, onda će pogaziti princip da svaki put imaju kandidata iz drugog naroda", rekao je član Glavnog odbora HDZ BiH Ivo Miro Jović.\nZamjenik predsjednika HDZ 1990 Martin Raguž rekao je da ova stranka još nema kandidata, jer smatra da je najbolje rješenje da sve hrvatske stranke zajednički nastupe u trci za Predsjedništvo BiH.


saobraćajna nesreća | Tuzlanski.ba | Page 12\nSinoć oko 23,00 sati na regionalnom putu Živinice – Banoviće u mjestu Živinice dogodila se saobraćajna nezgoda u kojoj R.A., rođen 1993. godine iz Živinica upravljajući putničkim motornim vozilom „Golf“ bez reg. oznaka izgubio kontrolu…\nNoćas se u Živinicama nešto prije 23 sata dogodila teška saobraćajna nesreća u blizini restorana “Sunce” u kojoj je učestvovalo putničko motorno vozilo “Golf II”. Naime, kako nezvanično saznajemo vozač golfa uslijed velike brzine izgubio…\nTuzla: Živiničanin lišen slobode nakon što je pod dejstvom alkohola izazvao nesreću i oborio stub ulične rasvjete (FOTO)\nSinoć se u Tuzli u ulici II Tuzlanske brigade 15 minuta iza ponoći dogodila saobraćajna nezgoda u kojoj je učestvovalo jedno putničko motorno vozilo marke ‘Ford Focus’. Nakon što je vozač izgubio kontrolu nad automobilom…\nU mjestu Grudsko Vrilo jučer se oko 15 sati dogodila se saobraćajna nesreća u kojoj je poginuo 48-godišnji splitski glumac imotskih korijena Josip Zovko. U nesreći su učestvovala dva automobila hrvatskih registracija. Jedna osoba je…\nU saobraćajnoj nesreći poginuli članovi britanskog benda Her’s i njihov menadžer\nStephen Fitzpatrick i Audun Laading, članovi britanskog benda Her’s i njihov menadžer Trevor Engelbrektson poginuli su u saobraćajnoj nesreći u SAD-u gdje su bili na turneji.  Muzičari i njihov menadžer izgubili su život u…\nDjevojka je trenutno na operaciji, a sve prognoze su neizvjesne… U stravičnoj nesreći koja se desila oko 13 sati na cesti Mostar – Široki Brijeg, na lokalitetu Žovnica, kada su se sudarila četiri vozila, život…


Evropljani nemaju poverenja u EU\nEvropljani nemaju poverenja u EU\nU Evropsku uniju nikad – od njenih početaka pre 40 i više godina – nije imalo poverenja tako malo ljudi kao sada. I to, kako pokazuju rezultati ankete Eurobarometra, skoro podjednako i u zemljama koje ekonomski dobro stoje, kao i u onima koji su „evropski bolesnici“, u onima koje su evro-zoni i onima koji su izvan evropske molnetarne unije. Evropska zlovolja je, ukratko, svuda na vrhuncu….\nU EU nema poverenja čak dve trećine njenih žitelja. U Nemačkoj, Uniji ne veruje 59, u Francuskoj 56 posto ispitinika, dakle, u zemljama koje su postavile temelje a i dan-danas su motori evropske integracije! A najradikalnije se raspoloženje prema Uniji promenilo u tradicionalno proevropskoj Španiji. Čak 72 posto Španaca ne veruje u Uniju i njene institucije! Prema poslednjem istraživanju, koje je u ovoj zemlji sprovedeno 2007, prema EU je bilo nepoverljivo samo 23 posto Španaca. Sada poverenje u EU ima samo petina njih! A bila je to je to tada jedna od najproevropskih zemalja… Gotovo je banalno i, reklo bi se, nepotrebno podsećati šta se u međuvremenu dogodilo sa ovom zemljom koja se rve sa ogromnim dugovima, za koje nikom nije jasno kako su nastali i ko je odgovoran za njih, u kojoj je 27 posto ljudi bez posla, a među njima, uglavnom, su mladi ljudi…\nIstraživanje je, inače, sprovedeno krajem prošle godine. U međuvremenu su se nešto popravili ekonomski indikatori, a čini se da bi i povrenje prema Uniji, koje je palo na najniže grane, moglo nešto ojačati. Skepsa prema EU je sada u Španiji veća nego čak i u tradcionalno evropskeptičkoj Velikoj Britaniji u kojoj se sve više govori o organizovanju referenduma o istupanju iz EU. U Britaniji, Uniji ne veruje sada 69 posto ispitanika, pre pet godina takvih je bilo svega 49 posto…\nNajveće iznenađenje jesu rezultati ankete u Nemačkoj, tj najvećoj evropskoj ekonomiji, u kojoj Uniji veruije svega 36 posto ispinika. Najmanje se u u ovom petogodidišnjem periodu promenilo raspoloženje u Poljskoj koja je u Uniji najkraće (od 01.05.2004) ali koja ima velike koristi od članstva u Uniji i evrodotacija i smatra se glavnim dobitnikom među novim članicama EU. U Poljskoj, koja još nije uvela evro, poverenje u EU je palo sa 68 na 49 posto.


Komentari su isključeni na Oficirski bal otvoren Kolom kraljice Drage\nBesedom „Zaveštanje Stefana Nemanje“, Kraljevim kolom i Kolom kraljice Drage večeras je u Domu Vojske Srbije u Nišu otvoren Oficirski bal, koji već po tradiciji organizuje Treća brigada Kopnene Vojske.\nKomandant Treće brigade Kopnene vojske pukovnik Predrag Grbić podsetio je na svečanom otvaranju da je prvi Oficirski bal održan 1852. godine u Beogradu i to zahvaljujući knezu Mihajlu Obrenoviću.\n„Ova lepa tradicija prekinuta je 1941. godine. U Nišu je obnovljena 2015. godine, posle pauze od 74 godine. Oficirski bal u Nišu došao je iz Vranja, a darivao ga je general-potpukovnik Milosav Simović. Ovogodišnji Oficirski bal Treća brigada Kopnene vojske i Garnizon Niš posvećuju damama, suprugama i devojkama oficira, podoficira i vojnika Garnizona Niš“, istakao je Grbić.\nNa četvrtom po redu Oficirskom balu u Nišu nastupili su Umetnički ansambl Ministarstva odbrane „Stanislav Binički“, plesna grupa Garnizona Niš „Tamo daleko“, niška vokalna grupa „Konstantin“ i vokalni solisti Jasna Kočijašević i Dragoslav Mihajlović Kanarinac.\nPored pripadnika Vojske Srbije i njihovih supruga, balu su prisustvovali predstavnici grada Niša i gradskih opština, Univerziteta u Nišu, humanitarnih organizacija, javnih ustanova i institucija.\nKonstantin Kostjukov: Dok se vratimo kulturi i pravim vrednostima, izgubićemo generacije\nPsihološke radionice „Svetionik“ u Dušanovom bazaru\nKolo kraljice Drage\nKasper bend svirao za Jovanu Stanković\nLESKOVAC/VLASOTINCE – Leskovački pop-rok bend „Kasper“ sinoć je na humanitarnoj žurki u Vlasotincu uspeo da privuče oko 600 posetilaca u prikupi značajna sredstva za operaciju srca Jovane Stanković (17) iz te varoši. (više…)\nU prethodnih deset godina u saobraćajnim nesrećana na području grada Niša godišnje je prosečno stradalo 16 ljudi, a bilo povređeno 570, izjavio je gradski većnik resorno zadužen za saobraćaj Igor Vojinović. (više…)\nJovanu je aprila ove godine umro otac i otada živi potpuno sam u porodičnoj kući staroj skoro jedan vek u kojoj nema ni vode ni struje. Njegova majka je pordičnu kuću u zabitom selu Vrmdže napustila još dok je bio mali, preudala se i formirala novu porodicu,…


Poslanički klub Demokratske stranke (DS) zatražiće formiranje anketnog odbora u Skupštini Srbije koji bi trebalo da ispita činjenice o prisluškivanju lidera DS Bojana Pajtića, najavio je danas poslanik DS Dragan Šutanovac.\n„Insistiramo na istini i na formiranju anketnog odbora, jer smo se uverili da istražni organi koji su pod kontrolom režima i (premijer) Aleksandar Vučić nisu u stanju da utvrde činjenično stanje“, rekao je Šutanovac novinarima u Skupštini Srbije.\nOn je naveo da se nada da će anketni odbor biti formiran, a najavio je da će podršku za to tražiti od svih opozicionih stranaka.\nPrema njegovim rečima, glavni zadatak anketnog odbora bio bi da se konačno istraži ko je prisluškivao i po čijem nalogu Pajtića i ko sve u Srbiji može da prisluškuje.\nOn je naveo da bi anketni odbor trebalo i da utvrdi i da li je Lidija Udovički 4. marta 2014. godine radila u američkoj kompaniji „Kontinental vinds“ i da li je ta kompanija ucenjivala Vladu Srbije, odnosno premijera i tražila određeni novac.\nŠutanovac je pitao i kako je moguće da Ana Brnabić, koja je bila direktor kompanije za koju premijer tvrdi da je pokušala da ucenjuje vladu, sada može za tu vladu da radi.\nOn je kazao da će zahtev za formiranje anketnog odbora ove nedelje biti predat pisarnici skupštine.\nŠef poslaničke grupe Srpske napredne stranke u Skupštini Srbije Zoran Babić najavio je danas da će ta stranka uputiti zahtev za formiranje skupštinskog anketnog odbora koji će se baviti svim navodnim malverzacijama funkcionera Demokratske stranke.\n„Uputićemo zahtev za formiranje anketnog odbora koji će se baviti svim kriminalno-mafijaškim radnjama tog svetog kumovskog trijumvirata (Bojan) Pajtich, (Dragan) Šutanovac i (Borislav) Stefanović“, rekao je Babić novinarima u parlamentu, nakon najave DS-a da će tražiti formiranje anketnog odbora zbog navodnog prisluškivanja lidera demokrata Bojana Pajtića.\nBabić je istakao da srpska javnost zaslužuje da zna pozadinu toga zašto nije procesuirana krivična prijava koja je podneta protiv Šutanovca za pad aviona Lasta, zašto je dozvolio dok je bio ministar odbrane da se nulta serija aviona Lasta koristi i bude u upotrebi, što je kao produkt imalo ljudsku žrtvu.\nKako je naveo, građani imaju pravo i moraju da znaju o svim mafijaško-kriminalnim radnjama Pajtića u okviru Fonda za kapitalna ulaganja, kao i o projektu u Novom Bečeju za smeštaj dece s posebnim potrebama.\nNajbolja upotreba reči je ćutanje. Rabindranat Tagore, indijski pesnik i filozof\t(1861-1941)\tJoš misli poznatih...\tDa li ste znali


SCUDO 71570 S1P-SRC - Makom Treid\nZaštitne kožne sandale sa kompozitnom kapom i nemetalnim listom, koje se kopčaju čičak trakom. Imaju antistatik, dvoslojni PU/TPU protivklizni đon, otporan na ulja i naftu sa apsorberom energije u oblasti pete, sa spoljašnje strane podignut u predelu pete i prstiju radi povećanja otpornosti na abraziju. Unutrašnji poliuretanski sloj đona je mekan i fleksibilan, dok je spoljašnji sloj od termopoliuretana koji ima odlična protivklizna svojstva i otporan je na to...\nZaštitne kožne sandale sa kompozitnom kapom i nemetalnim listom, koje se kopčaju čičak trakom. Imaju antistatik, dvoslojni PU/TPU protivklizni đon, otporan na ulja i naftu sa apsorberom energije u oblasti pete, sa spoljašnje strane podignut u predelu pete i prstiju radi povećanja otpornosti na abraziju. Unutrašnji poliuretanski sloj đona je mekan i fleksibilan, dok je spoljašnji sloj od termopoliuretana koji ima odlična protivklizna svojstva i otporan je na torziju i abraziju. Antistatik Absorber postava ima izuzetnu paropropusnost i otpornost na abraziju. Dodatni reflektivni detalji radi povećanja vidljivosti radnika.


Energetske narukvice od Titanijuma protiv umora stresa premorenosti isceljujuća snaga magneta\nTi ENERGETSKE NARUKVICE - BELE I CRNE\nIsceljujuće snage magneta su već korišćene u drevnom Egiptu, Grčkoj i Kini. Danas znamo da su svi živi organizmi okruženi i pod uticajem magnetnog polja i njegovih fluktuacija. Zbog toga, promena magnetnog polja može da ima značajan uticaj na to kako se osećmo. TIENS je iskoristio ovo znaje za dizajniranje Energetskih narukvica.\nIsceljujuće snage magneta su već korišćene u drevnom Egiptu, Grčkoj i Kini. Danas znamo da su svi živi organizmi okruženi i pod uticajem magnetnog polja i njegovih fluktuacija. Zbog toga, promena magnetnog polja može da ima značajan uticaj na to kako se osećamo. TIENS je iskoristio ovo znaje za dizajniranje Energetskih narukvica.\nTIENS Energetske narukvice harmonizuju magnetna polja oko nas i balansiraju negativne i pozitivne Jone u ljudskomm telu. Glavna prednost emitovanog magnetnog polja je njegova propustljivost. Ono prodire u celo telo i stoga utiče na sve vrste tkiva.\nEnergetske narukvice su napravljene od titanijuma u kombinaciji sa magnetima. Titanijum je biološki neutralan metal – ne deluje negativno na kosti i mišiće. Zahvaljujući tome, široko je primenljiv u medicini.\nZa razliku od njega, magneti i pulsirajuće magnetno polje koje oni prave može regulisati i uravnotežiti strujanje negativnih i pozitivnih Jona u ljudskom telu. Rezultat ovoga je stimulisanje biohemijskih procesa, i unapređenje metabolizma tkiva i organa na ćelijskom nivou. Pošto delovanje polja počinje na molekularnom nivou, on utiče na izvor svih fizičkih tegoba i bolesti.\nMagično bela: dužina 185 mm\nBlistavo zlatna: dužina 179 mm\nElegantna crna: dužina 194 mm\nKristalno crna: dužina 209 mm\nTIENS Energetske narukvice se preporučuju ljudima koji su prekomerno izloženi zračenju kompjutera, telefona i ostalih mobilnih uređaja. Takođe imaju pozitivan uticaj na pojedince koji su pod stresom, i pate od premorenosti ili prekomernog rada.


Republika / Ameri znaju nešto što drugi ne znaju?! Amabasada SAD u Tirani upozorila svoje građane na oprez\n10:21Zidan: Bejl je zadovoljio, sam je tražio da igra! 10:17Filip David: Opozicija nema morala i svodi političku borbu na osvajanje gole vlasti 10:15Marko zaprosio Lunu: Prave 2 svadbe za 200 zvanica! 10:14(VIDEO) KRIK UHVAĆEN U LAŽI: Pećo i Dojčinović ne mogu da se dogovore da li su uhodili Predraga Malog 10:01Mačvan u Japanu! 09:58Tektonske promene: Makron podržava ideju o podeli Kosova 09:51Zorica i Šaban su pogrešili: Saša Popović u šokantnom intervjuu progovorio o pevačima! 09:34MVP izraleskog prvenstva novi košarkaš Partizana! 09:27Partizan otputovao za Vels, u avionu i Iliev 09:19Borila se za starateljstvo nad ćerkom, a sada ulazi u rijaliti: Ovo su učesnici Zadruge 3\npetak, 24. 5. 2019.| 20:14\nS obzirom na to da ne postoji jasan nagoveštaj o tome kako }e se taj protest razvijati, Ambasada je pozvala svoje građane na oprez.\n- Očekuje se da će se veliki protest održati u blizini kabineta premijera 25. maja 2019. godine, s početkom u 19 časova. Grupa namerava da demonstrira protiv Vlade Albanije i može se preseliti na različite lokacije u Tirani. Trajanje tih protesta je nepoznato. Nedavne demonstracije uključivale su nasilje, a snage bezbednosti su koristile vodene topove i suzavac kako bi rasturile mase - navela je Ambasada SAD u svom saopštenju.\nSAD Ambasada Protesti Demonstracije Amerikanci


Tutin: Narod protiv kamenoloma i vlasti! (VIDEO) | ZELENE NOVINE - U službi prirode, zdravlja i istine!\nU selu Detane nadomak opštine Tutin napeta situacija ne prestaje da jenjava.Uveliko se radi na izgradnji kamenoloma.Meštani tog sela blokiraju radove uz obrazloženje da će im ti radovi onemogućiti uslove za život. Opštinska uprava kaže da je sve urađeno „po zakonu“.\nIzvođač radova, odnosno preduzeće Braća Dacić oglašavalo se saopštenjem u kojem se kaže da poseduju svu potrebnu dokumentaciju za izvođenje radova.Meštani sela Detane, njih 53 protiv su odluke o izgradnji kamenoloma. Oni kažu da će im život u ovom selu biti nemoguć i da će im životna sredina biti uništena.Kažu da će ukoliko se izgradi kamenolom biti prinuđeni da se isele iz rodnog sela, da će tražiti da im opštinska vlast nadoknadi štetu i obezbedi novi dom. Odlučni da istraju u svojim namerama žalili su se nadležnom ministarstvu I svim relevantnim institucijama, a sada kada su radovi počeli pokušavaju da to spreče.\n“Oni kažu da su dobili saglasnot da ovde otvore kamenolom i da nas time ugroze i onemoguće nam uslove za život i rad na imanju, ali ostaćemo i bez vode“, rekao je meštanin ovog sela Hajran Čuljević.\n„Ukoliko se otvori kamenolom, svi meštani će otići pred opštinu će izaći. Tražićemo smeštaj, a njima Detane neka buide na raspolaganju“, rekao je Rešad Škrijelj.\n„Molimo sve da nas zaštite, jer mi moramo da se iseljavamo, kao što je to urađeno u još nekim selima u Tutinu“, kaže Hamza Grahovac.\n“Predmet preduzeća “Braća Dacić” je bio u ministarstvu I njohov zahtev je ministarstvo odbilo, jer nije postojala kompletna dokumentacija i preneta je nadležnost za izdavanje dozvola na opštinu Tutin i njima je izdato rešenje za eskploataciju krečnjaka, a posle i rešenje o izvođenju rudarskih radova”, kaže predsednik opštine Tutin Hot.\n“U oktobru ove godine otpočeli smo radove i tog dana došli su Hajran Kučević sa sinovima, Jakup Culjević i Mersudin Culjević koji su bespravno ometali i stopirali radove gde su uz pretnju oružjem nasilno prekinuli rad. Mi smo propisno prikupili svu neophodnu dokumentaciju za rad ovog kamenoloma, sta smo uredno dostavili policijskoj stanici Tutin”, kaže se u saopštenju firme „Braće Dacić“.\nIz preduzeća “Braća Dacić” još navode das u petorica meštana Detana 3. Novembra blokirala prolaz mašina i kamiona ove firme.\n“Trpimo ogromne posledice zbog ovih nesavesnih i neodgovornih ljudi koji su po svemu sudeći potplaćeni od nečije strane kako bi nanosili štetu našem preduzeću, zbog čega smo bili prinidjeni da protiv istih podnesemo tužbe nadležnom sudu ” kaže se u dopisu firme “Braća Dacić”.\nU dopisu se još navodi da “Braća Dacić” imaju svu potrebnu dokumentaciju – rešenja o odobrenju za izvodjenje rudarskih radova i za eksploataciju, koja je izdala opština Tutin, i rešenja koja se tiču uticaja na životnu sredinu i vodnu saglasnost, koja je izdalo nadležno ministarstvo, kao i saglasnost Zavoda za zaštitu spomenika kulture iz Kraljeva.


[ Pregleda: 557240 | Odgovora: 1425 ] > FB > Twit\nRe: Odvikavanje od pusenja... iskustva, saveti 26.10.2019. u 18:17 - pre 5 meseci\nLjudi, jel oćete da mi pomognete, naredna 2-3dana. Pre sat vremena sam resio da ostavim pusenje. I sad mi je tajming za cigaru, moram da se prejedem. i da zalijem kiselom, samo da ne pokleknem.\nRe: Odvikavanje od pusenja... iskustva, saveti 26.10.2019. u 18:19 - pre 5 meseci\nNemoj samo da pijes alkoholna pica, da jedes pikantno, i da pijes kafu sve to pojacava zelju.\nRe: Odvikavanje od pusenja... iskustva, saveti 26.10.2019. u 18:26 - pre 5 meseci\nMa nemoj da palis i to je cela prica oko toga. Jednostavno sam prelomi i gotovo.\nAko uspes da ostavis taj otrov, svaka cast.\nCuga nikako, ako cugas pokusaj i to da batalis. Jedno bez drugoga ne ide. A i kad se nacugas, zaboravices dil sa sobom oko prestanka pusenja ili ce biti ono, ajd samo jednu, a to je kraj :D Nema samo jednu, samo dim, samo za slavu, samo sada kada sam nervozan...zaboravi na to.\nRe: Odvikavanje od pusenja... iskustva, saveti 26.10.2019. u 19:38 - pre 5 meseci\n..................Pre sat vremena sam resio da ostavim pusenje. I sad mi je tajming za cigaru............\nRe: Odvikavanje od pusenja... iskustva, saveti 26.10.2019. u 19:40 - pre 5 meseci\nJa svaki dan ostavljam cigarete\nMozda nekad i uspem.Secam se 1995 sam stavio cigarete u fijoku i nisam pusio mesecima.\nRe: Odvikavanje od pusenja... iskustva, saveti 26.10.2019. u 21:15 - pre 5 meseci\nJel ih ostavljas u dzep\nLjudi se naviknu na kofein iz kafe , a da nece na duvan .\nIpak , srecno svima koji pokusavaju da se rese zla . Ako nista drugo mogu za taj novac da kupe nesto bolje, sve je bolje od toga .\nRe: Odvikavanje od pusenja... iskustva, saveti 27.10.2019. u 06:31 - pre 5 meseci\nDobro jutro. Evo kriziram. Ludim.... nije lako biti šejn.\nRe: Odvikavanje od pusenja... iskustva, saveti 27.10.2019. u 08:36 - pre 5 meseci\nA pa nije ti to od manjka nikotina...\nRe: Odvikavanje od pusenja... iskustva, saveti 27.10.2019. u 08:38 - pre 5 meseci\nHoće neko cajnu kobasicu i pecenje :P Izdrzao sam.\nRe: Odvikavanje od pusenja... iskustva, saveti 27.10.2019. u 09:29 - pre 5 meseci\nPo sadasnjim cenama cigareta svake godine popusim novi komp a za 10 godina novog fijata.\nRe: Odvikavanje od pusenja... iskustva, saveti 27.10.2019. u 15:30 - pre 5 meseci\n"Po sadasnjim cenama cigareta svake godine popusim novi komp a za 10 godina novog fijata. "\nDa ne pusis, potrosio bi na nesto drugo...\nRe: Odvikavanje od pusenja... iskustva, saveti 27.10.2019. u 15:39 - pre 5 meseci\nImo bi bolji komp.\nAko ne budem pusio mesec dana ima da dodjem da se pohvalim.\nRe: Odvikavanje od pusenja... iskustva, saveti 27.10.2019. u 20:32 - pre 5 meseci\nJa bi njeno pečenje na leđima,\nako Ona dozvoli\nS obzirom sta sam joj sve uradio,\nne očekujem razočarenje.\nMakar pevala Džo Cockeru na vratima\nRe: Odvikavanje od pusenja... iskustva, saveti 28.10.2019. u 06:28 - pre 5 meseci\nsrećan sam jer sam luuuuud\nRe: Odvikavanje od pusenja... iskustva, saveti 29.10.2019. u 08:54 - pre 5 meseci\nAko si ušao u novi dan kao nepušač,snaga volje ti je dovoljno dobra za definitivan prelazak u skupinu nepušača.Ja i još mnogi smo napravili grešku što baš u tom vremenu nismo uveli i kontrolu ishrane.Povećao se unos kalorija pa je sva ušteda od cigareta za narednu godinu otišla za nabavku šire odjeće i dodatnih prehranbenih pikanterija.\nKontrola ishrane je teža od pušačkog odvikavanja tako da je zaokupljenost nervoznim mislima uglavnom na to usmjerena.\nRe: Odvikavanje od pusenja... iskustva, saveti 29.10.2019. u 10:00 - pre 5 meseci\nVec duze vreme planiram prelazak u nepusace. Pre godinu dana sam uveo zabranu pusenja u stanu i automobilu koje uspesno postujem. Pravio sam neke testove, na bazi pretpostavke da je za bivseg pusaca najteze prvih 3-5 dana, pa sam napravio nekoliko pauzi od 3-7 dana i sve to nisam lose podneo. Kada sam "ostavio" secer na cetiri meseca, prvih par nedelja je bilo psihicki mnogo teze i fizicki napornije; jer sam imao faze gorusice, tremora, nesanice, iscpljenosti, nervoze, besa; sto u slucaju duvana u ovih par dana za koje kazu da tad nikotin napusta organizam i ostaje samo borba s navikom, nije bilo ni priblizno toliko izazovno.\nPoslednjih godina sam postepeno umanjio svoju tezinu za nekih 30% i svakako ne bih zeleo da ponovo povecam zauzetu zapreminu. A statistika kaze da tokom konverzije pusaca u bivseg pusaca preko 80% uspesnih, dopuni svoju zapreminu za 8-12% sto sebi svakako ne zelim. Tako da kad bude dosao trenutak za pocetak konverzije statusa planiram da se posvetim teretani, tj. da na drugaciji nacin obradim problem, umesto da ogranicim unos energije, da povecam potrosnju te energije. Nekim setnjama i pesacenjima sam uspesno kalirao poslednjih godina i svakako ne bih zeleo da ugrozim taj uspeh, pa ni za nesto ovako znacajno.\nA usteda, za ustedu ne ocekujem da ce postojati. Dacu pola onoga sto dajem na cigarete za teretanu, ali ni drugu polovinu necu videti na gomili onako kako navode razna uputstva za buduce bivse pusace. Cak i teretanu zamisljam kao dodatni trosak dok se ne pretopi u deo postojeceg troska. A konacan datum, videcemo, verovatno ove godine, mozda ovog meseca.\nRe: Odvikavanje od pusenja... iskustva, saveti 29.10.2019. u 10:14 - pre 5 meseci\nMislim da oni koji dobiju na tezini nakon sto ostave pusenje to postignu povecanim unosom hrane tako da ako zadrzis unos na istom, ne bi trebao imati problem ni bez teretane. Sto ne znaci da ti ista nece dobro doci u svakom slucaju :)\nRe: Odvikavanje od pusenja... iskustva, saveti 29.10.2019. u 10:16 - pre 5 meseci\nKad sam 1995. godine prestao da pusim vise meseci ugojio sam se 30 kila.\nRe: Odvikavanje od pusenja... iskustva, saveti 29.10.2019. u 11:12 - pre 5 meseci\nMotiv za prestanak pusenja bi pre svega trebao da bude Zdravlje ! Eventulne novcane ustede bi mogle biti samo dodatni motiv . Nikako primarni , jer ce onda i prestanak biti najverovatnije neuspesan .\nI danas kada neko zeli da kaze da je nesto jeftino , kaze na primer toliko kutija cigareta ! Tako razmisljaju pusaci .\nOvo za kilazu svakako treba voditi racuna . 30 kg viska, to je vecina salo - mast , je stetnije za zdravlje nego pusenje !\nRe: Odvikavanje od pusenja... iskustva, saveti 29.10.2019. u 12:24 - pre 5 meseci\nUpravo tako. Meni je bio i jos uvek je jako veliki problem da nadjem pravu motivaciju, pa je jedina motivacija koja preostaje da je to izazov koji mnogi ne mogu da savladaju. Nije idealan motivator ali u nedostatku boljeg posluzice valjda. Takav motivator dolazi i sa vremenskim limitom, a meni ostaje da se nadam da kad istekne taj neki period da ce mi se vise svideti stanje u kome sam tada nego stanje u kojem sam sada.\nU fazi sam u svom zivotu gde ne bi valjalo da se gojim niti da gladujem, mada pusenje i prestanak istog donosi i niz drugih problema koje su se nekada davno izgubili kad sam poceo da pusim i koji nastanu ponovo kada prestanem na period dovoljan da nikotin napusti krvotok, ali to je sasvim druga prica vezana za osetljivost mog organizma na metabolicke promene.\nOcekivao sam kad sam poceo aktivno da pesacim da ce mi pusenje u nekom trenutku zasmetati, ali nije. Stekao sam kondiciju, smrsao 35kg za malo vise od dve godine. Sad ocekujem da ce tertana kao znacajnije opterecenje (uz dobijeni blagoslov kardiologa) povecati potrosnju energije, omoguciti da jedem malo vise po potrebi i dovesti me u stanje u kom mi nikotin nece biti znacajan.\nInace detalj koji sam negde procitao, koji mislim da moze da pomogne bivsim pusacima u prevazilazenju kriza, su vezbe disanja. Trik je da se treba setiti toga u datom trenutku. Pusenje se svodi na duboko udisanje i u trenucima akutnih kriza pomagalo da 7-8x duboko brzo udahnem i lagano izdahnem. Organizam to pamti, nezavisno od toga da li narkotik ulazi u krvotok ili ne, kao placebo efekat, ali i taj placebo je dovoljan da kratkotrajna kriza prodje. Ja sam imao situacije da sam sedeo pio i kafenisao s pusacima u mojim nepusackim fazama bez ikakvih problema, s druge strane imao sam i situacije da se posle 15-20 dana probudim (ili bolje receno ne probudim), odem do maxija kupim hleb i cigarete izadjem, shatim da sam negde izgubio upaljac, pa svratim do trafike po upaljac, otvorim paklu, zapalim, krenem prema kuci i kad krene da mi se vrti u glavi, onda se tek setim da sam prestao da pusim pre vise nedelja. To stanje nije kriza, vec navika i protiv toga jos nisam nasao efikasasno resenje. Poslednje sto mi je palo na pamet je da logo zabrane pusenja zakacim na privezak za kljuceve, kao pozadinu na ekranu telefona ili da napisem na dlanu potsetnik.\nRegistrovani: 13 ( deysun, valjan, Sasa Maletaski, Redfox, SlobaBgd, nerminz, whitie2004, Panta_, petkons, dlalic, Shadowed, vujke, bananaphone )


Slavko Jovičić | Slavuj: Nekima smeta istina o donacijama!\n« ГДЈЕ СУ МИЛИЈАРДЕ?\nРАСПРАВА О ДИРЕКТНОМ ПРЕНОСУ СЈЕДНИЦА »\nSlavuj: Nekima smeta istina o donacijama!\nAutor sjovicicslavuj | 29 Mart, 2013 | read_nums (481)\nIstočno Sarajevo 29. 03. 2013\nOstavka - Slavko Jovičić više nije član Istražne komisije Parlamenta BiH\nPoslanik SNSD-a u Predstavničkom domu Parlamenta BiH Slavko Jovičić Slavuj rekao je za Press RS da je podneo ostavku na članstvo u komisiji koja je istraživala gde su nestale milijarde maraka donacija za BiH, jer više nije želeo da radi pod stalnim opstrukcijama dela bošnjačkih političkih partija koje ne žele da istina o proneverama izađe na videlo.\nINDIKATIVNO JE DA SDA ŽELI DA ODEM Slavko Jovičić\nJovičić naglašava da komisija nije uspela da natera bezbednosne institucije da se počnu mešati u svoj posao, iako je od Parlamenta BiH dobila naredbodavni karakter.\n- Nije bilo volje među ostalim članovima, a sama činjenica da sednica komisije nije sazvana četiri meseca dovoljno govori. Opstrukcije su počele i u prošlom sazivu i bilo je očigledno da je Sarajevo protiv te istrage.\nPodsećam da se radi o milijardama maraka. Insistirao sam da se stvari isteraju do kraja, ali podrške nije bilo. I pored svega, nisam tražio istragu o donacijama koje su islamske zemlje davale za izgradnju džamija, ali moralo se istražiti sve ono što je dolazilo na račune institucija. Gde je završio toliki novac?\nS obzirom na to koliko je donacija stiglo, danas u BiH ne bi smelo da bude ni kolektivnih smeštaja, a sva sela bi imala struju i puteve. Naravno, od toga nema ništa, jer su pare završile u privatnim džepovima - kaže Jovičić.\nOn dodaje da je glasanje u Parlamentu o njegovom zahtevu za ostavku bilo vrlo indikativno, jer je praktično pokazalo ko je za, a ko protiv istrage.\n- SBB i SBiH su bile protiv ostavke, a SDA je bila - za. Može se naslutiti ko se obradovao i ko ne želi da se to klupko počne razmotavati. Ušao sam u tu priču iz najboljih namera, ali ne želim da budem deo ekipe koja se proziva u javnosti kako ništa ne radi.\nNisam tamo bio radi naknade, jer to je jedina ad hok komisija koja naknade nije ni primala. Hteo sam da radimo, ali drugi to nisu hteli. Utvrdili smo mnogo toga, ali onda je sve stalo. Zar nije dovoljna informacija o 263 nevladine organizacije koje su ovde očigledno oprale novac, a danas ih ni Interpol ne može naći, da se cela stvar zakotrlja - pita se Jovičić.\nhttp://www.pressrs.ba/sr/vesti/vesti_dana/story//Slavuj - Nekima smeta istina o donacijama!\nThis entry was posted on 29 Mart, 2013 23:53 and file under POLITIKA . You can follow any responses to this entry through the RSS2.0 feed. You can leave a Response, or Trekbekovi from your own site.


Niš, 29. Avgust 2009. PR Objave: Najava -\nFreeNetWorld je internacionalni filmski festival koji ima za cilj da podrži i promoviše kreativnost filmskih autora iz celog sveta, prvenstveno putem interneta za koji se smatra da je osnovni oblik komunikacije budućnosti. Zbog toga i ove godine FreeNetWorld je deo velikog internet festivala E-tvrđava, koji ima za cilj popularizaciju interneta, preduzetništva, open sotwere-a…\nFNW veruje da film govori univerzalnim jezikom, tako da ne želimo bilo kakve predrasude ili bilo kakve tematske okvire. Cilj ovog festivala je da prezentuje važne i inovativne filmove visoke umetničke vrednosti iz celog sveta. Žiri festivala sastavljen je od poznatih, mladih javnih ličnosti iz Srbije. Cilj nam je da promovišemo ljude budućnosti – one koji uspešno grade svoj put ka zvezdama.\nOve godine rad stručnog žirija će biti drugačiji – oni će putem Interneta, preko video portala gledati i ocenjivati filmove, u grupi zatvorenog tipa.\nŽiri će dodeliti 3 nagrade i to: Free NET World Open Movie Award (nagrada za najbolji film), nagrada za tehnički najinovativniji film i nagrada za najbolji scenario.\nPored žirija i publika će glasati za svoj omiljeni film.\nFestival će se održati u rovovima niške tvrđave od 3. do 5. septembra 2009. godine. Projekcije filmova biće od 20:30 do 22:00. Platno će biti veličine 16x9 metara, zvuk 5.1 surround.\nNagrade će dodeliti poznati niški pisac Zoran Ćirić - Ćira Magični.\n3. septembar, otvaranje FreeNetWorld Internacionalnog filmskog festivala\n2. Svjetu se ne može ugoditi (animation) Director: Nemanja Gavrilović, Serbia – 4:10 min.\n4. septembar, drugi dan FreeNetWorld Internacionalnog filmskog festivala\n4. Dvadeset (fiction) Director: Sulejman Zatrić, Serbia – 14:21 min.\n7. Obilan ručak (music video) Director: Miodrag Ignjatovic, band name: 5% kritične mase, Serbia – 4:16\n10. Devojački bunar (fiction) Director: Marko Baćković, Serbia – 12:03 min.\nRetrospectiva srpskog Fantastic film festivala\n1. Ubica sa maskom (fiction) Director: Nebojša Nenadić, Serbia – 5 min.\n3. Časovnik (fiction) Director: Igor Stanojević – 7 min.\n5. septembar, finale FreeNetWorld Internacionalnog filmskog festivala\n3. Trifun Bombaš (documentary) Director: Sladjan Stojanović, Serbia – 11:42 min.\n8. The Last bus (fiction) Director: Maria Hengge, Germany – 11:03 min.\nFilm, Internet, festival filma, kreativnost